text:
Abenelisekile abangalifuni ikhanselaComment on this story
BAWINILE NGCOBO noNONHLANHLA MKHABELA
BASALE bekhononda, bengenelisekile abanye abantu baseNtuzuma abafuna kuxoshwe ikhansela laku-ward 42, emuva komhlangano neMeya yeTheku, uMnuz James Nxumalo, izolo.
Laba bantu bavuke umbhejazane ngesikhathi sekuvalwa lo mhlangano, bathi bona bafuna ikhansela, uMnuz Nqaba Ngwane, lishenxe esikhundleni ngoba akabasizi ngalutho kanti usephathe isikhathi eside.
Bathe basazophindela emgwaqweni bayinyomfe kuze kwenzeke abakufunayo.
Kwale noma uNxumalo obeselungiselela ukuhamba ebatshela ukuthi akumele benze okuphambene nomthetho kodwa abayeke kuphenywe kuqala, kulandelwe imigudu efanele.
Yize leli qeqebana belingenelisekile kodwa abanye abantu babonakale bezihambela emuva kwalo mhlangano, bekhumbuzana ukuthi kuzoba nomunye ngoJulayi 27.
UNxumalo uze ahambele lo mphakathi nje kusukela ngoLwesibili uvimbe imigwaqo, ushisa amathayi ukhala ngokungeneliseki ngekhansela labo abathi alizilethi izidingo futhi abalisola enkohlakalweni okubalwa kuyo eyokudayisa izindlu.
Usihlalo wekomidi le-South African National Civic Organisation (Sanco), uMnuz Paulos Gwala, uthe uNgwane akafuni ukuxhumana nomphakathi.
“Sinezinkinga eziningi kule ndawo okubalwa ugesi, amanzi, izindlu. Abanye abantu abanawo amatayitela ezindlu abahleli kuzo, abanye bahleli ngababili kwi-site eyodwa,” echaza.
Uthe ikhansela labo libahlukanisa ngokwezinhlangano, abantu lithi bayi-DA noma i-IFP kunokuthi libanike usizo.
Bakhala nangokuthi uma kunama-project endaweni bona abatshelwa babona sekukhona abantu abangabazi besebenza ekubeni nabo beswele imisebenzi.
UNxumalo utshele abantu abebegcwele ihholo ukuthi zonke izinsolo abanazo ngekhansela ziyaphenywa ngamaphoyisa nophiko lukaMasipala, i-Ombudsman.
“Sizolinda ukuthi kuze kuphothulwe lolu phenyo, kuvele ukuthi kukhona yini inkohlakalo noma amacala enziwe ngaphambi kokuthi kuthathwe izinqumo,” echaza.
Uchazele lo mphakathi ukuthi umuntu akavele nje axoshwe kodwa kumele kuphenywe izinsolo, atholakale enecala kuqala ngoba uma bemxosha kungalandelwanga imigomo efanele kungenzeka abophe uMasipala ngokuthi uxoshwe ngendlela engafanele.
Uthembise ukuthi zonke izikhalo ezikhona ezithinta iminyango eyehlukene uzozidlulisa kuleyo minyango zibe ziqala zisetshenzwa.
UNxumalo uhlabe wahlikiza isenzo samakhansela angayibizi imihlangano yokwazisa abantu ngezinhlelo eziqhubekayo.
“Ngokomthetho kumele ikhansela libize umhlangano kanye ezinyangeni ezintathu kodwa kuMasipala weTheku sathi kumele umhlangano ubizwe kanye ngenyanga ukuze abantu behlale bazi ukuthi kwenzekani nangentuthuko,” echaza.
Uthe umphakathi awehlise umoya, ukuze kuphenywe ngendlela konke.
UNxumalo uzophinde abe nomhlangano nalo mphakathi ngoJulayi 27 lapho ezobe esehamba khona neminyango eyehlukene izochaza ngezobe isikwenzile ngezikhalo zabantu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
Kubulawe abazingeli bobhejane
2012-08-29 16:30
Johannesburg - Bathathu abantu ababulawe bezama ukuzingela obhejane, ezinsukwini ezimbili ezedlule, kusho abakwaSANParks.
Omunye umzingeli ulimele abanye abathathu baboshwa, kusho okhulumela abakwaSANParks uReynold Thakhuli, esitatimendeni.
Umzingeli oyedwa ubulawe esiqiwini iKruger National Park ngoMsombuluko, abaqaphi bathole isibhamu kanye nezimpondo zobhejane.
Ngawo uMsombuluko kuboshwe abanye abathathu abasolwa ngakho ukuzingela obhejane, laba babanjwe nesibhamu nezimbazo.
NgoLwesibili abaqaphi badubule babulala abazingeli ababili kwalimala oyedwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).

robotstxt: allowed

filter: keep


text:
Kushone umlisa kugasela oKlebe eGoli
2011-08-25 11:46
Johannesburg - Umlisa waseZimbabwe ushonile kulandela ukutheleka kophiko loKlebe endlini yakhe eGoli, oKlebe bebebheka isigebengu esifunwa kakhulu kule lizwe.
"Lolu phiko beluncinzwe indlebe ngokuthi indoda [enguMthungameli Mpofu] ibonakele noBongni Moyo ngesonto eledlule," kusho uMcIntosh Polela.
"Baye kulendlu ezintathakusa ngoLwesithathu ukumbamba. Kuthiwa unqabile ukuboshwa wase ewaphansi ngemuva kokuhilizisana wase eshona."
UMoyo ubandakanyeka emacaleni angaphezulu kuka-30 okubamba amabhange. Weqa eNkantolo yesiFunda sasePitoli ngomhlaka-10 ku-Agasti.
UPolela uthe oKlebe bamqinisekisile ukuthi abasebenzisanga zikhali noma udlame ngesikhathi befika kwaMpofu.
Abe-Independent Complaints Directorate babiziwe endaweni yesigameko futhi bayaphenya ngalolu daba.
UMpofu ubefunwa ngamacala okubamba amabhange eZimbabwe, kusho uPolela.
OKlebe bambopha ngonyaka odlule ngecala lokukhwabanisa.
"Kusolwa ukuthi wasebenzisa umazisi okungewona owakhe ukuthola imali yendlu eyithenga eSprings. Ngesikhathi eboshwa ngonyaka odlule sathola kuyena omazisi abahlukene abangu-11," kusho uPolela.
UMpofu ebengaphandle ngebheyili ngesikhathi eshona.
UPolela uthe namanje basathungatha uMoyo owayehamba ngezinduku ngesikhathi eqa.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Uhlelo lokunakekelwa kwezikhalo zabantuComment on this story
SIMPHIWE NGUBANE
ULAKA lwabantu oluvame ukuphelezelwa yimibhikisho enodlame selwenze uMasipala weTheku waqala uhlelo okuhloswe ngalo ukunakekela ngokushesha izikhalo zomphakathi namakhansela emphakathini futhi luqinisekise ukuthi abantu bahlinzekwa ngezidingongqangi ngokushesha.
Inhloso yokusungula lolu hlelo wukuba kuqiniswe ezokuxhumana kuphinde kucutshungulisiswe kahle futhi kuqashwe ukuthi izinqumo ezithathwe emhlanganweni weziphathimandla zikamasipala namakhansela ziyenziwa. Luzophinde lubhekisise izikhalo nezinkinga eziphakanyiswe ngamalungu omphakathi owakhele leli dolobha.
Lolu hlelo luzonciphisa isikhathi esithathwa umasipala uma uphendula izimfuno zabantu, kuqoshwe phansi zonke izikhalo zabantu ukuze zilungiswe ngokushesha izidingongqangi zomphakathi.
Ekhuluma emhlanganweni weziphathimandla eCity Hall izolo, uMnuz Sibusiso Sithole, iMenenja kaMasipala, uthe belungekho lolu hlelo lokhu obekwenza kube lukhuni satshe kubantu ukuthi bathole ukunakekelwa ngokushesha.
“Sizoba nohlaka oluzoqopha yonke imininingwane yomuntu nenkinga abhekene nayo esizoyithumela enhlokweni yomnyango olubhekiswe kuwo. Uzonikwa inombolo eqinisekisa isikhalo sakhe, ekugcineni athunyelwe impendulo ngokushesha yizinhlaka ezifanele,” usho kanje.
Ikhansela le-ANC kuWadi 57, uMnuz Thulani Khunju, uthe igcagcele esokeni ngalolu hlelo olusha ethi sekuzophela ukuhudulwa kwezinyawo kuma-call centre naseminyangweni kamasipala uma bebika ngenkinga kagesi namanzi okuphela njalo ewadini yakhe.
Uthe luzokwenza nokuthi iziphathimandla ziyilandele kuze kube sekugcineni inkinga esuke ibikiwe yaqoshwa phansi. Luzokwenza nokuthi umphakathi namakhansela athola ubulungiswa ekugcineni.
“Besiba nenkinga uma sibika ngezingqinamba zomphakathi emahhovisi kamasipala abasebenzi baseminyangweni ethile. bebevele basitshele ukuthi bazidlulisele kwabaphezulu izikhalo zethu kodwa sigcine singasizakalanga. Lolu hlelo luzokwenza abantu ukuthi basebenze ngokuzikhandla, bawukhuthalele umsebenzi wabo futhi kusheshiswe ukuhlinzekwa kwabantu ngezidingongqangi zomphakathi,” usho kanje.
Ikhansela le-DA, uMnuz Zwakele Mncwango, uthe ngamampunge ukuthi ngalokhu kuzosheshiswa izinhlelo zomphakathi, wathi uKhongolose ufuna ukuba ngondlovukayiphikiswa ngalokhu.
Uthe kabahambisani nokuqalwa kwalolu hlelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Owe-NFP waxoshelwa ukudlwengula umfundi
2012-10-19 10:04
Durban - Umholi weNational Freedom Party usolwa ngokubulala ilungu le-IFP ngaphandle kweNkantolo yeMantshi yaseNtuzuma ngoMsombuluko waxoshwa njengothishanhloko ngezinsolo zokudlwengula umfundi ngoJuni, kubika iSowetan.
Okhulumela uMnyango wezeMfundo KwaZulu-Natal uSihle Mlotshwa ukuqinisekisile ukuthi uMzonjani Zulu waxoshwa eManxele High School, eMbongolwene ngaphandle kwaseShowe.
"Yebo, wayeqashwe nguMnyango. Waxoshwa ngezinsolo zokudlwengula umfundi kuwona lo nyaka. Lokhu kwenzeka ngemuva kokuthi ikomidi lezokuqondisa izigwegwe langaphakathi eMnyangweni limthole enecala."
Kusolakala ukuthi uZulu wabe esehlawula ingane walobola omunye umfundi ayethandana naye eminyakeni edlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kwanele ngokuhlukumeza - ANCWL
2013-02-06 16:39
Johannesburg - Uphiko lwabesifazane eqenjini libusayo i-African National Congress Women's League luwotha ubomvu ngesehlakalo sokudlwengulwa kubulawe intombazane eneminyaka engu-17 ubudala.
"Kumele sihlangane siyisizwe silwisane nalesi sihlava, angeke kwabekezelelwa ukuhlukunyezwa kwabantu besifazane ngalolu hlobo. Kumele bonke abantu baseNingizimu Afrika bahlangane kuliwe."
Isitatimende sophiko esihanjiswe kwabezindaba sithi amacala amayelana nokuhlukunyezwa kwabantu besifazane nezingane, athela ngehlazo izwe.
"Kumele abesilisa nabesifazane bahlangane kusetshenziswanwe namaphoyisa ukulwa nalokhu kuhlukumeza."
U-Anene
Booysen waseBredasdorp, esifundazweni saseWestern Cape, waluthwa yiqulu lamadoda amthatha ngoMgqibelo ehamba nabangani bakhe, ngakusasa watholakala edindilizile, esaphila, etholwa ngunogada owabiza amaphoyisa.
Isibhedlela sithi uBooysen wayelimele kakhulu, kungekho esingamusiza ngakho, nokho ushone esekwazile ukusho igama lomunye wabadlwenguli bakhe.
Bane abasolwa asebeboshiwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuphuma izidumbu ngamarabi eKZNComment on this story
SIMPHIWE NDWANDWE
KUBANJWE umoya ngesifo samarabi esihlasela izinja namakati esesisabalele ezingxenyeni ezithile zesifundazwe iKwaZulu-Natal.
Kukhulunywa nje sekunabantu asebeshonile ngenxa yalesi sifo esihlasela kakhulu izinja namakati kanti kubikwa ukuthi sibhoke kakhulu esifundeni sasoThukela.
Izolo uNgqongqoshe wezoLimo nezeMvelo KwaZulu-Natal, uDkt Meshack Radebe, ubehambele umngcwabo wowesifazane waseNgonyameni ngaphandle kwaseMlazi okusolakala ukuthi ubulawe yisifo samarabi asithola ngemuva kokulunywa yinja.
UNksz Clementia Chaphiya Cele ushone ngemuva kokugula inyanga kade elunywe yinja eyamhlasela esemzini wakhe ngoMashi.
Udadewabo kamufi uNkk Elizabeth Cele uthe ukugula kumqinise emasontweni amabili edlule lapho wavele wakhala ngobuhlungu bengalo obungabekezeleki waze waphuthunyiswa esibhedlela eMshiyeni.
Ngosuku olulandelayo waqala ukuphalaza into emnyama abuye akhale ngokubona izinto ezixakile ekhala nangokuthi kukhona izinto ezimhamba emzimbeni wabe eselaliswa esibhedlela.
Ushone ngoMeyi 25 kanti odokotela bomnyango basayohlola ubuchopho bakhe ukuze babone ukuthi ngabe yilesi sifo ngempela yini esimthathile.
Lona wesifazane ushona nje kunomunye oshone kusolwa sona lesi sifo kuleya ndawo kanti kwezinye izindawo kunabantu ababili okwembulwa kwembeswa kubo ngenxa yesifo samarabi.
URadebe uthe wonke umuntu onenja noma ikati kufanele abonane nodokotela ngokushesha ngoba amanzi asengenile indlini sihlasele lesi sifo.
“Umuntu ongezikuyigoma inja yakhe ezinyangeni ezintathu ezizayo uzoboshwa. Sicela ukuthi bonke abamadolonzima ukuthi bahambise izinja namakati emigomeni basize benze lokho ngenhloso yokuhlonipha lo mama osesishiyile ngenxa yalesi sifo,” kusho uRadebe.
Ngokophenyo loMnyango kaRadebe abantu abasengozini enkulu yokuthola isifo samarabi yizingane nalabo abangagomi izinja zabo.
Kubanjwe umoya esifundeni sasoThukela njengoba khona sibikwa kakhulu lesi sifo kulandele uThungulu.
Isifunda soGu sona sinezehlakalo zalesi sifo ezingu-16% kugcine iTheku ngezingu-13%. URadebe uthe kuhle ukuba wonke umuntu aphuthume ayogoma izinja ngoba abantu njengoba behamba izindawo ezahlukeneyo maningi amathuba okuthi basisabalalise lesi sifo.
NgoLwesibili kulindeleke ukuthi lo Mnyango wethule isabelozimali esizothinta kakhulu nakulo lolu daba lokuhlasela kwamarabi uphinde uchaze ukuthi ukwelashwa kwawo kuzokwenziwa kanjani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uvelile osolwa ngokuqola abagembuli
2013-01-07 13:03
Durban - Uvele ngaphambi kweNkantolo ebhekene nezamabhizinisi, owesifazane waseThekwini ekusolaka ukuthi ubeqola abantu abathola ezindaweni zokugembula.
Lona wesifazane ligodliwe igama lakhe kuze kuba uyahlonzwa ngokusemthethweni, kuthiwa wabe elutha abantu abahambele ama-casino aseThekwini abatshele ukuthi uzobaxhumanisa nesangoma kuze bezowina..
"Wayebalutha baye ndawana thize bese kwenziwa izaba thizeni, ekugcineni wayebaqola imali nobucwebe,” kusho okhulumela amaphoyisa uLieutennat-Colonel Jay Naicker.
UNaicker uthi omunye waqolwa ubucwebe benani elingaphezu kuka-R1 million.
Umshushisi woMbuso uthe abakwazanga ukuhlonza ngokuphelele umsolwa, njengoba kwakuhleliwe mhlaka 18 Disemba, ngenxa yokuthi lona wesifazane wazishintsha indlela ayebukeka ngayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubhikishe abafundi basenyuvesi e-E Cape
2013-02-12 08:18
Johannesburg - Izitshudeni zase-University of Fort Hare (UFH) zokhele amathayi ngomlilo zavala amasango kulesi sikhungo semfundo ephakeme e-Eastern Cape zikhala ngokunyuka kwemali yokuhlala ngaphakathi, kubika iDispatch Online ngoLwesibili.
Izitshudeni lezi zibe sezivimbela iziphathimandla ukuba zingene ngoMsombuluko.
Lokhu kuyize ngisho iNkantolo eNkulu yaseBhisho isikhiphe umyalelo wokuthi kumiswe isiteleka.
ISeleka likaShansela e-UFH uMvuyo Tom utshele iDispatch Online ukuthi banqume ukungahlangani nabafundi njengoba isimo sisemanzonzo.
"Ngeke sihlangane nabo njengoba besasikhomba ngodli," ecashunwe esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ufuna izimpendulo umama kaReeva
2013-02-18 10:07
Johannesburg - Umama wentombi ka-Oscar Pistorius ebulewe uReeva Steenkamp, uthi ufuna izimpendulo ekuthini kungani indodakazi yakhe ibulawe ngale ndlela.
"Ngobani ingane yami encane? Kwenzekeleni lokhu? Ukwenzeleni lokhu, bekwenzakaleni?” kukhala umama kamufi uJune Steenkamp.
Umufi wabulawelwa emzini wesoka lakhe, kanti umsolwa nguye uqobo umsubathi uPistorius.
Kumanje umsolwa ubhekene necala lokubulala, kulindeleke ukuthi afake isicelo sebheyili, uma esevela ngaphambi kwenkantolo ngoLwesibili.
"Kuningi ebekusamele akwenze, manje akasekho. Kanjalo nje, akasekho...ngokuphazima nje kweso akasekho. Akekho umuntu obefana naye,” kukhala umama etshela iphephandaba iThe Times, esemzini wakhe oseSeaview, ePort Elizabeth.
"Engikufunayo yizimpendulo qha. Ngifuna ukwazi ukuthi kwenzekeni indodakazi yethu enhle kangaka ize ife kabuhlungu kangaka.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umdlalo weshashalazi okhuluma ngeNkosi uLuthuliComment on this story
S’BU MASANGO
KULINDELEKE ukuthi kutheleke umndeni kaMnuz Albert Luthuli uzozibonela umdlalo weshashalazi okhuluma ngempilo yaleli qhawe elake laba nguMengameli we-ANC.
Kuzobe kungokokuqala ukuthi umndeni ubone lo mdlalo osuselwa encwadini kaLuthuli ethi Let My People Go ayibhala kudala.
UJerry Pooe ongumdidiyeli walo mdlalo, ozoqala ukukhonjiswa namhlanje, uthe ubone kubalulekile ukuthi aguqule le ncwadi ayenze umdlalo weshashalazi ukuze abantu bayiqonde kahle.
Ukuqinisekisile ukuthi uyeza umndeni kaLuthuli yize engazi ukuthi ngobani abazoza.
Uzoqala ukukhonjiswa namuhla eStable Theatre kuze kube nguJuni 8.
Uthe kuzonikwa ithuba abafundi kusuka ngo-10 ekuseni kuphinde futhi kuqalwe ngo-12 emini.
Abadala bona bazokwazi ukuwubuka ngo-7 ebusuku bese kuthi ngeSonto bawubuke ngo-3 ntambama.
Uthi inhloso enkulu yalo mdlalo wukukhumbuza abantu ngomlando kaLuthuli.
Uveze ukuthi konke okuzobe kwenzeka emdlalweni yilokho okubhalwe encwadini.
Phakathi kwezinto athi zikhona kulo mdlalo wukukhethwa kwakhe ukuthi ahlonishwe ngeNobel Peace Prize njengoba aba ngumuntu wokuqala omnyama wakuleli ukuzuza le ndondo.
UPooe uchaze lo mdlalo njengohlanganise umculo nomdanso, unabalingisi abangu-16.
Indawo kaLuthuli izobe idlalwa nguNtando Mncube, uThandeka Luthuli ongahlobene nomndeni wakwaLuthuli udlala indawo kankosikazi kaLuthuli.
Kungenwa ngo-R50 abadala, ngu-R30 umfundi ngamunye. Abanye abalingisi ngoBongumusa Shabalala, Musawenkosi Shabalala, Stela Zuma, Roelf Matlala, Xolani Henema, Xolani Dlongolo, Zanele Zulu nabanye. Umculo uqondiswa nguMthandeni Mvelase. Ohlanganisa umdanso nguReggie Bester.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Abe-eNCA bayaxolisa ngephutha odabeni lukaMandela
2012-12-12 10:04
Cape Town - Abesiteshi sezindaba sikamabonakude i-eNCA bazama ukulungisa iphutha elenzekile ngesikhathi bebika ngokulaliswa esibhedlela kwaloyo owabe engumengameli wezwe uNelson Mandela, beveza inkulumo kankosikazi wakhe yakudala.
Abezindaba baveze umkaMadiba uGraça Machel, ekhuluma enkulumweni yakudala, ethi ukhathazekile ngesimo sempilo umyeni wakhe akuso, bangachaza ukuthi akusiyo inkulumo yakamuva.
Isiteshi lesi sithole ukungatshazwa izindaba zaso, njengoba imithombo neyaphesheya kwezilwandle, yonke ibicaphuna le nkulumo yaso.
NgoLwesibili, kuzwakale umfundi wezindaba ku-eNCA uJeremy Maggs, exolisa ngaleli phutha elenzekile.
Isiteshi senza inkulumo noMachel, ngonyaka ka-2009, inkulumo ibingahlangene nakancane nokungeniswa esibhedlela kukaTata, kwakamuva.
Iphutha le-eNCA, liholele ekutheni imithombo eminingi yezindaba igcine ibika lo mbiko wakudala.
Imithombo ihlanganisa amaphephandaba nama-website, kanti lokhu akwenzekanga eNingizimu Afrika kuphela kodwa kwenzeke nasemazweni ahlanganisa iMelika, iNdiya, i-United Kingdom neSouth America.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
I-NUM income abaqokelwe ukumela abasebenzi
2012-12-21 10:36
Johannesburg - Ukukhethwa kwabaholi abamela abasebenzi ekomidini eliphezulu le-ANC kwamukelwe ngazo zombili yiNational Union of Mineworkers (NUM) ngoLwesihlanu.
"Siyakuthokozela ukuthi sesinyusiwe isibalo sabaholi abamela abasebenzi lokhu kuqhubezela phambili isinqumo seCosatu sokukhulisa izikhundla ze-ANC,” kusho uNobhala Jikelele weNUM uFrans Baleni esitatimendeni.
"Sibongela kakhulu uMengameli we-NUM uSenzeni Zokwana, okhethelwe ukuba angene esigungwini esiphezulu kanye nabo bonke abaholi abamela abasebenzi abakhethelwe ukuba seqenjini elibusayo".
Abamele izinyunyana zabasebenzi abafakwe ekomidini eliphezulu le-ANC kuleli sonto engqungqutheleni eseMangaung umengameli weCongress of SA Trade Unions uSidumo Dlamini, kanye noNobhala Jikelele weNehawu uFikile Majola.
UNobhala Jikelele weCosatu uZwelinzima Vavi wenqaba ukungenela umbango.
UBaleni uthe i-NUM isilangazelela ukubona isetshenziswa imigomo ebalulwe engqungqutheleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UGaxa uthembisa lukhulu
2013-01-31 07:36
Durban - USiboniso Gaxa uthi angazizwa ehlonipheke kakhulu uma engase athole ithuba lokudlala uma iBafana Bafana isibhekene neMali kowama-quarterfinal eMoses Mabhida Stadium, kubika iKickOff.com.
IBafana izogadulisana naleli lizwe lasentshonalanga ne-Afrika ngaphandle kuka-Anele
Ngcongca, kulandela ukumiswa kwakhe ngemuva kokuthola amakhadi amabili aphuzi kule midlalo.
Kulindeleke ukuthi uGaxa angene kulesi sikhala, kanti uqinisekise abalandeli ukuthi uyilindele inselelo.
"Kumele sihlale sicabanga ngokuzethemba,” kusho lo mdlali weKaizer Chiefs.
“Akekho onendawo yakhe esikwatini, kepha wonke umuntu uyadinga ukuthola ithuba lokuzibonakalisa.
“Kungaba kuhle ukuthi ngimele izwe lami ngisekhaya."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushaywe kwabulawa owesifazane e-E Cape
2012-11-22 10:07
Johannesburg - Owesifazane oneminyaka engu-50 ubudala ulale ubuthongo bafuthi ngemuva kokuthi engenelwe ngenduku oyisoka lakhe, endaweni yaseDutywa, kusho izinsolo zamaphoyisa ase-Eastern Cape ngoLwesine.
Okhulumela amaphoyisa uMajor Ernest Sigobe uthe lona wesifazane wagcina ukubonakala ephila ngoMsombukulo ebusuku, wabe esebikwa ngudadewabo ukuthi unyamalele.
Amaphoyisa athola isidumbu salona wesifazane esibhedlela sendawo, kuthungathwa isoka lakhe.
– Landela IzindabaNews24 kuTwitter
(@IzindabaNews24).


text:
Ezinye izindaba...
Ningizimu Afrika...
Iqembu elibusayo likwaze ukuhlula ngamavoti iDA, esiphakamisweni sayo sokuthi uMengameli uJacob Zuma, azokhuluma phambi kwekomidi ngokulungiswa komuzi wakhe oseNkandla.
Umholi we-Economic Freedom Fighters uJulius Malema, angeke aze axolise ngezinsolo ezithi uthuke indoda esitolo sokudla eLimpopo, kusho isiatimende seqembu.
Isangoma uMangaliso Petse, useshaye amathambo wabhula ngalokho okuzokwenzeka eqenjini i-EFF, wabhula nokuthi uMengameli UJacob Zuma uzoshiya isikhundla sakhe.


text:
Akusizwe abokufika eW Cape - Ijaji
2012-07-26 10:06
Cape Town - INkantolo eNKulu eWestern Cape isiyalele uMnyango wezaseKhaya ukuthi uqale ulungise amaphepha abantu bangaphandle ababhalisele ukuthola izimvume zokuba kuleli, kusho umbiko wangoLwesine.
IJaji uDennis Davis uthe umnyango awuvezanga izizathu ezanele ngokuvala isikhungo ebesikhoselise abokufika esiseMaitland, kubika iphephandaba iCape Times.
UDavis uthe ukuphelelwa yisikhathi sokuqasha isikhungo akusona isizathu esanele sokuthi kungaze kuvalwe isikhungo, ikakhulukazi njengoba umnyango usalele emuva ngokukhipha izimvume.
Bonke abasanda kufika batshelwa ukuthi kumele bahambe bayofuna izimvume eMusina eLimpopo.
Umbiko uthe ikhona indlela umnyango ongenza ngayo ukuzama ukusiza abokufika.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Imizamo yokuketula u-Assad
2012-11-12 10:00
Doha - Iqembu eliphikisayo eSyria elahlukana phakathi selivumile ukuhlangana ukuze lizomelana noMengameli uBashar al-Assad.
Ngemuva kwezinsuku ezine zomdonsiswano wezingxoxo eQatar, iSyrian National Council (SNC) ngeSonto igcine isisayinile isivumelwane sokwakha umbimbi njengokwesifiso sama-Arab namazwe eseNtshonalanga.
Lokhu kuze ngesikhathi amazwe aseNtshonalanga enokukhathazeka ngezinxushunxushu eSyria, kulandela ukuba izwe lakwa-Israel lidubule lapho kukhona khona abagcini bokuthula be-UN.
Umholi wamaSulumani, u-Ahmed Moaz al-Khatib, 52, ukhethwe ukuba abe yinhloko yeqembu elisha, kwathi uRiad Seif noSuhair al-Atassi bamanye amaqembu aphikisayo bakhethwa njengamaphini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kunconywe ukuzinikela kukaMgojo emzabalazweniComment on this story
CELANI SIKHAKHANE
UMFUNDISI wamaWeseli uDkt Khoza Mgojo uchazwe njengendoda eqotho ebiwuthanda umndeni wayo yize ibizinikele ekusizeni umphakathi. Lokhu kuvezwe yindodakazi yakhe uNosipho enkonzweni yomngcwabo ebisogwini sports and leisure centre izolo.
“Ubaba ubengumuntu omnene kithina futhi ubengumyeni oqotho kumama, usenzele konke abenamandla okukwenza njengobaba ngakho besiziqhenya kakhulu ngaye,” kusho uNosipho.
Echaza uthe uyise ugulile kangangokuthi kube nezinyanga ezine ezikhombise ukuthi akusemnandi ngisho ekhaya. UMgojo ubehlushwa yizinso. Uke walaliswa eNkosi Albert Luthuli kodwa ushonele eMgungundlovu. Zonke izikhulumi bezimchaza njengomuntu obambe iqhaza elikhulu emzabalazweni wakuleli futhi owakhomba indlela kwabamabandla ekutheni bangene kwezombusazwe balwe nobandlululo.
UMfu Mvume Dandala obesondelene noMgojo uthe kubekhona izikhathi lapho uMgojo ebemcela ukuthi abhale ngomlando wakhe wokufa kodwa wanqaba kanti ubengazi ukuthi usezoshona.
Ngaphandle kwalokho uphinde wanconywa ngeqhaza lakhe lokulwela abantu abadala ukuthi kumele kuphele ukuthi bahole uma sebeneminyaka engu 65 kodwa abafane nabesifazane bahole beno-60.
UMgojo ubehola ithimba lezifundiswa ezafunda eNdaleni College of Education eyavalwa esemkhankasweni wokuthi ivuselelwe ibe yisikhungo sokuqeqesha ngamakhono.
Abaholi bamabandla bancome neqhaza lakhe ngesikhathi seKhomishini yamaQiniso. Ubengesinye sezifundiswa esihlonishwayo kuleli nasemhlabeni njengoba ethole iziqu zemfundo ephakeme eMelika nakuleli.
Uphinde waba umholi womkhandlu wamabandla iSouth African Council of Churches.
Ushona nje ubesesungule nenhlangano yabadala iSenior citizen.
Ushiye emhlabeni izingane zakhe ezimbili uMxolisi nendodakazi uNosipho, umkakhe uNkk Stella uMaMbhele nabazukulu ababili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngiyabathemba abakuleli - Motlanthe
2012-08-03 16:18
Johannesburg - Iphini likaMengameli wezwe uKgalema Motlanthe uthe ukholwa wukuthi ziningi izindondo ezizoqoqwa ngabadlali baseNingizimu Afrika abahambele eLondon, emdlalweni yama-Olympic.
UMotlanthe ubekhuluma eMontecasino, eGoli, la khona encome ukwenza kwabakuleli.
“Ngiyabethemba abakuleli ukuthi bazoqhubeka benze kahle.”
Khonamanjalo amaphoyisa aseBrithani athi bane abantu asebeboshiwe kusukela kuqale umqhudelwano wama-Olympics.
UFlorian Flesche, 25, waseFrance, waboshwa ngeSonto, omunye oneminyaka engu-45 ubudala naye waboshwa ngeSonto.
NgoLwesibili kwaboshwa indoda eneminyaka engu-50 ubudala, mayelana necala lokweba kanti uPetras Lescinskas, 36, uvele ngaphambi kwenkantolo ngoLwesihlanu, mayelana necala lokuphula umthetho obekelwe umphakathi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
WASHINGTON DC— Inani labantu asebefele engozini zomgwaqo kumalanga alitshumi lanye edluleyo seliqonge lafika kukhulu lamatshumi amathathu lane, 134.
Ingozi esibulele abantu abanengi ngeyeMutare enzakale ngeSonto lapho okubhewuke khona ilori yabulala abantu abalitshumi lasitshiyagalombili, 18.
Ilori le yayithwele abantu abangamatshuli ayisithupha lathathu, 63, ivela eHarare.
Amapholisa athi asadingisisa ukuthi yavunyelwa ukudlula kuma-roadblocks njani ithwele abantu abanengi kangaka.
Kodwa inengi licabangela ukuthi umtshayeli walilori wayefumbathisa amapholisa ukuze adlule.
Ukungethembeki kwamapholisa ngokunye kwezinto ezibangela ukuthi inzogi zomgwaqo ziqonge ngoba evumela abatshayeli ukuthi benze izinto ezingekho emthethweni.
EMasvingo khona sokubotshwe amapholisa abona ngokuhamba kwezimota ayithobamunwemunye kusukela ngeviki ephelileyo esetheswa umlandu wokufumbathiswa ngabatshayeli.
Umsekeli kamphathintambo wogatsha olukhangelane lokuhamba kwezimota lokulungiswa kwemigwaqo uMnu Morgan Komichi uthi uhulumende wenza konke akwenelisayo ukulungisisa imigwaqo kodwa uxakwa yikusilela kwemali.


text:
Sekuphelile ngami noChris Brown - Rihanna
2012-12-19 12:35
New York - URihanna kubukeka sengathi uqinisekise ukuthi abusekho ubudlelwane phakathi kwakhe nomculi okuleli uChris Brown ngesikhathi ebhala enkundleni yezokuxhumana i-Instagram.
Lezi zithandani ezinezinkinga zibuyelene ekuqaleni kwalo nyaka kodwa kubukeka sekushabalele njengoba uRihanna ethi "akumnandi ukungathandani namuntu ngoba wenza into oyithandayo".
Laba bahlukana ngemuva kokuthi uChris, 23, emshaye wavuka esibhedlela ngo-2009.
Lo mculi, 24, uke waphithana ikhanda ukudinwa ngesikhathi kuphuma izithombe zikaChris ezibiza namanye amantombazane ephathini eParis, waphinda wabonakala enesidlo nalowo owake waba yintombi yakhe uKarrueche Tran, eDubai.
URihanna uthe: "Ningabovumela abafana banenze nibadabukele ngamaphutha abo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Lukhuza ibuya uhlelo lwama-90sComment on this story
DELI MNCWABE noBONISWA MOHALE
SIPHELILE isomiso sezinhlelo zezingxoxo kuthelevishini ezididiyelwe kuleli njengoba u-SABC 3 umemezele ukukhuza ibuya kohlelo olwaludlisa ngama-90’s.
Uhlelo iPeople of The South olwethulwa nguDali Tambo lubuya ngo-Agasti nonyaka, lubuya nje sekuphele iminyaka eyevile kweyishumi lwanyamalala.
Lezi zindaba zivele ngoLwesibili ebusuku emcimbini wokwethulwa kwezinhlelo ezintsha kwa-SABC 3 obuse-Hyatt Hotel, eRosebank, eGoli.
Ngokusho kwabakwa-SABC 3, lolu hlelo lusazohanjelwa ngosaziwayo bezinga elicokeme nabantu abasematheni eNingizimu Afrika abanemibono namava emphakathini.
Luzoqala ngo-Agasti 12 ngo-8.30 ebusuku kanti luzobe lukhiqizwa nguDali Tambo aphinde alushayele.
Bekungakacaci okwamanje ukuthi luzodonsa isikhathi esingakanani nokuthi luzoshuthelwa kuphi njengoba abadidiyeli befuna ukumangaza ababukeli.
Lolu hlelo lwaluthandwa kakhulu ngama-90’s ngoba lwaluletha osaziwayo nezithandwa zabaningi.
Akwaziwa ukuthi izivakashi zisazoqhubeka yini nokuhamba nemicamelo emincane (cushion) njengoba kwakuwuphawu lwakhe ngaleyo minyaka.
IPeople of the South yayithakaselwa yizo zonke izinhlanga zakuleli ikakhulukazi izalukazi zabelungu ezazizifela ngoDali, oyindodana lalowo owayenguMengameli we-ANC uMnuz Oliver Tambo noNkk Adelaide Tambo bobabili abangasekho.
Kulo mcimbi kubuye kwamenyezelwa ukuthi umsakazi weMetro FM wohlelo oluvuselela abantu iSacred Space, uThami Ngubeni uzoba nohlelo iLife with Thami.
Ukufika kwalolu hlelo kuzohambisana nomkhankaso wokugubha inyanga yabesifazane njengoba luzoqala ngo-Agasti 4.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Impumela yokubalwa kwabantu eZimbabwe eveza ukuthi inani lezakhamizi zakoBulawayo lehlile sidale inkulumo.
Impumela le, eyethulwe ngoMvulo, iveze ukuthi ilani labantu kulelidolobho lehle lisuke kunkulungwane ezingamakhulu ayiskombisa lezingamatshumi amahlanu-750 000 ngomnyaka ka2002 laya kunkulungwane ezingamakhulu ayisithupha lezingamatshumi amahlanu lanhlanu-655 000 lonyaka.
Lelidolobho libikwa liyilo njalo elilenani labantu eliphansi ukwedlula ezinye zonke izigaba.
Inani lezizalwane zeZimbabwe jikelele lona libikwa liqonge kancane kuminyaka elitshumi edluleyo lisuka kuzigidi ezilitshumi lanye-11 million laya kuzigidi phose ezilitshumi lantathu-12,9 million.
Umeya wakoBulawayo kanye lozulu walelidolobho bayayiphikisa limpumela besithi ngeke itshekile.
Omunye wabasola limpumela yisiphathamandla seBulawayo Agenda uMnu Busani Ncube yena othi ukubalwa kwabantu vele akuqhutshwanga ngemfanelo kulelibolobho.
Ingxoxo LoMnu Busani Ncube.


text:
WASHINGTON DC— Umthethwandaba weHigh Court eHarare ngoLwesibili wethule isinqumo sokuthi umkhokheli wabatsha kuMDC ekhokhelwa ngumnu Morgan Tsvangirai, uMnu Solomon Madzore lelinye ilunga lalelibandla uMnu Lovemore Magaya bakhululwe.
Ababili laba bayingxenye yabasekeli balelibandla ababotshwe ngoMfumfu nyakenye besetheswa icala lokugongoda ipholisa leHarare uInspector Petros Mutedza.
Esethula isinqumo sakhe, umahluli uChinembiri Bhunu uthe usuthisekile ngobufakazi bokuthi ababili laba babengekho lapho okwabulawelwa khona uMutedza ngesikhathi lokhu kusenzeka.
UBhunu uthe uMadzore loMagaya kumele bahlawule imali yesibambiso engamadola angamakhulu amahlanu, $500 ngamunye ukuze bakhululwe.
Amagqwetha ababili laba azahlawula limali ngoLwesithathu ngaphambilini kokuthi bakhululwe.
Ngenyanga edluleyo umthethwandaba ukhulule omunye njalo wabasekeli beMDC-T abetheswa icala elifanayo uNkosazana Cythia Manjoro.
Kodwa abasekeli balelibandla abangamatshumi amabili lasithupha, 26, balokhu bevalelwe njalo abanye babo sebelomnyaka lenyanga eyodwa besesitokisini lanxa bekulandula ukuthi yibo ababulala uMutedza.
Unobhala jikelele wabatsha kugatsha lweMDC-T uMnu Promise Mkhwanazi uthi bajabule kakhulu ngokukhulwa kukaMadzore loMagaya. Kodwa uthi basakhathazeke ngakhulu ngalabo abalokhu bevalelwe.


text:
WASHINGTON DC— Ikomidi eqondisa ukulotshwa kwesisekelo sombuso esitsha iManagement Committee ithi siyehlulekile ukuvumelana ekuthini okuphume kuSecond All-Stakeholders Conference kufakwe njani kugwalo lwesisekelo sombuso olweDraft Constitution.
Ikomidi le, yona elamalunga eZanu PF laweMDC ichitheke emhlanganweni ewenze ngoMvulo ngemva kokwehluleka ukuvumelana, abeZanu PF besithi abakhokheli bamabandla akuhulumende yibo abamele baqedise ukulotshwa kwesisekelo, kodwa abeMDC besithi iCopac yiyo emele iqhubeke ngalumlandu isebenza ledale lephalamende.
AbeZanu PF bathi uMongameli Robert Mugabe loMnu Morgan Tsvangirai yibo abamele banqume ukuthi yiphi imbono eyaphuma emhlanganweni weSecond All-Stakeholders emele ingene kusisekelo sombuso, okuyinto ephikiswa yiMDC lenhlanganiso ezizimeleyo.
Amacele womabili eMDC athi sekhangelele kuSadc loMongameli Jacob Zuma, umlamulankunzi kudaba lweZimbabwe ukuthi bangenele lulungisiswe lolu daba.
Omele iMDC ekhokhelwa nguMnu Welshman Ncube kuCopac lakuManagement Committee uMnu Edward Mkhosi usole kakhulu iZanu PF ngokuvimba ukugqitshwa kohlelo lwesisekelo.


text:
Unqatshelwe ibheyili obhekene nawokudlwengula
2012-12-05 16:42
Johannesburg - Linqatshelwe ibheyili ibhungu laseLimpopo elisolwa ngokudlwengula izitshudeni zase-University of Limpopo, kusho amaphoyisa esifundazweni, ngoLwesithathu.
UZacharia Selowa, 22, ubhekene namacala angu-11 okudlwengula, uvele ngaphambi kweNkatolo yesiFunda eMankweng, kusho uConstable Moses Molepo.
"USelowa ubekade ebhekene namacala ayisishiyagalombili, amanye amathathu uwathweswe esevele evalelwe," kusho uMolepo.
Umsolwa uzophindela ngaphambi kwenkantolo mhlaka-25 Mashi ngonyaka ozayo,amacala uzowathetha wonke ngesikhathi esisodwa.
Lona kuthiwa wadlwengula izitshudeni phakathi kuka-2010 no-2011, kuthiwa wayecela ukuziphathisa izimpahla bese ezihudulela emathuneni aseduze afike azidlwengule.
Umsolwa akasiye umfundi, wayehlala maduzane nendawo ekuhlala kuyo abafundi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuyethusa ukuphawula kukaNzimande - Sanef
2012-11-20 12:06
Johannesburg - Ukuphawula okwenziwe nguNobhala Jikelele weSACP uBlade Nzimande mayelana nomthetho ozovikela ukudelelwa kukaMengameli uJacob Zuma "kuyamangaza," kusho iSA National Editors' Forum (Sanef) ngoLwesibili.
"UNzimande ukushaya indiva ukuphikisa lo mthetho okwenziwa yizintatheli, abameli kanye nezishoshovu ngenxa yokugqugquzela kwawo ukulawula izintatheli nokuzifaka ebungozini," kusho le nhlangano esitatimendeni.
"Emazweni amaningi e-Afrika izintatheli ziyaboshwa ngenxa yalo mthetho uma zigxeke inhloko yezwe noma abantu abaphezulu kwezombusazwe."
ISanef ithe lo mthetho usetshenziswa ngenhloso yokucindezela abezindaba nomphakathi ophikisayo.
NgoMsombuluko owedlule, uNzimande wazwakalisa ukuhambisana nesicelo esenziwa yiqembu lakhe KwaZulu-Natal sokuba kwenziwe umthetho ozovikela uZuma angadelelwa, wathi ukuhlaselwa kwakhe akwamukelekile.
ISanef ithe uNzimande uyishaya indiva iDeclaration of Table Mountain, eyenziwa ngoJuni 2007.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANCYL isola i-FNB 'ngokuvukela uhulumeni'
2013-01-21 16:29
Johannesburg - Uphiko lwentsha ku-African National Congress selugxeke umkhankaso webhange iFirst National Bank, obizwa ngokuthi yi "You Can Help Campaign", yathi "ungukuvukela uhulumeni".
Isikhangisi sebhange salo mkhankaso, siveza intombazane yesikole ifunda izinhloso zomkhankaso ngezwe iNingizimu Afrika.
"I-FNB izama ukufaka umoya omubi, isebenzisa izingane ezincane. Ifaka umqondo wokuthi uhulumeni ugcwele inkohlakalo," kusho okhulumela uphiko uKhusela Sangoni-Khawe, esitatimendeni.
"Ibhizinisi linezindlela eziningi elingazisebenzisa uma linenkinga nohulumeni. Lokhu abakwenzayo kuyizinsolo ezingenasisekelo, kungukwedelela nokuvukela uhulumeni ne-ANC."
USangoni-Khawe uthi isikhangisi sikhuthaza ukuthi izingane zingabahloniphi abantu abadala, wathi asihlukile esiqubulweni sakudala seqembu eliphikisayo iDemocratic Alliance, esabe sithi "fight back".
Ibhange liziphendulele lathi: "Azinambitheki neze izinsolo zokuthi ibhange lizama ukuvukela uhulumeni. Inhloso bekuwukuvuselela abantu baseNingizimu Afrika ekutheni omunye nomunye asize omunye."
AbeYoung Communist League, nabo basihlabile lesi sikhangisi bethi: "Isikhangisi kuhloswe ngaso ukuphazamisa uhulumeni."
Okhulumela amaKhomanisi amancane uKhaya Xaba uthe uma ibhange lingasihoxisi isikhangisi lesi, bazotshela abantu baseNingizimu Afrika baziqhelelanise nalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe obulale obedlwengula intombi yakhe
2013-01-28 12:04
Johannesburg - Kulindeleke avele eNkantolo yeMantshi yaseQueenstown
owesilisa ngezinsolo zokubulala enye indoda epulazini, kusho amaphoyisa ase-Eastern Cape.
Indoda, 35, isolwa ngokugwaza enye, 27, emhlane ngesikhathi idlwengula intombi yayo, ngemuva kwephathi abebenayo kuleli pulazi, kusho uLieutenant Pumzile Makaula.
Umdlwenguli kuthiwa udlwengule lo wesifazane isoka lilele eceleni kwakhe.
Owesifazane, 33, ube esevula icala lokudlwengula kwathi isoka lakhe laboshelwa ukubulala.
- Landela
IzindabaNews24 kuTwitter
- SAPA


text:
UPlumtree uzocasula abamaStormersComment on this story
MALIBONGWE MDLETSHE
UKHIYE wokushaya amaStormers eNewlands ngokuqonda komqeqeshi wamaSharks uJohn Plumtree, wukuphula umoya wabalandeli baseKapa kuqala ubenze badinwe bengaphumeleli ukunika umfutho iqembu labo elicijwa ngu-Allister Coetzee.
Lo mdlalo ozocacisa ngeqembu laseNingizimu Afrika elizodlulela kowamanqamu ombango wesicoco seVodacom Super Rugby sika-2012, uzoba seNewlands Stadium eKapa ngoMgqibelo ngo-5.05 ntambama.
UPlumtree uthe ukuze asheshe aqede ngabalandeli bamaStormers, abafana nomdlali ka-16 enkundleni, kuzomele ezakhe ziwahlasele zibekwa amaStormers njengoba benzile kumaReds e-Australia ngempelasonto edlule.
“Ukuze ungazitholi usubhekene nezimbila zithutha eNewlands kumele uqale ucasule abalandeli bakhona ungabavumeli bahlokome. Indlela yokwenza lokhu iyodwa, wukubavimbela ukuba bangalitholi ibhola ubenze bakulandele ngemuva. Yilokho esikwenze e-Australia ngesiwombe sokuqala,” kusho uPlumtree.
Indlela yamaSharks ebheke kulo mdlalo we-semi final ayizange ibe lula neze kwazise idlule kumaCheetahs emdlalweni wokugcina wamaphuzu ukuze angene esixhantini samaqembu ayisithupha asale embangweni wesicoco.
Ngemuva kwalokho iqembu laseThekwini lilibangise eSuncorp Stadium lapho lifike lanenebula khona ompetha banyakenye amaReds ngo 30-17 ngoMgqibelo emini.
Namuhla abafana bakaPlumtree balibangise eKapa, hhayi ngoba befuna ukuyozijwayeza isimo sezulu kodwa ngoba umqeqeshi wabo ufuna bavakashele imindeni yabo kwazise kunedlanzana eliqhamuka khona.
UPlumtree uthe nakuba bezimisele ngokusheshe bawangene amaStormers kodwa ngeke bazixake ngokuthi wona adlala kanjani ngoba lokho kuzobe kusho ukuthi kumele bachithe imizuzu yokuqala bebukela futhi belandela ibhola.
“Kulesi sigaba somqhudelwano kufanele ukukhohlwe ukuthi udlala ekuhambeni. Ngeke sizixake ngokuthi bona bafuna ukudlala ngokukhahlela ibhola isikhathi esiningana noma bafuna ukusihlasela ngokusuka nalo emuva noma bafuna ukusivalela emgqeni wethu ka-22. Sizogxila kokumele sikwenze,” kusho uPlumtree.
La maqembu azoya kulo mdlalo esazi kahle ukuthi azobhekana nobani kowamanqamu kwazise i-semi final yokuqala phakathi kweChiefs neCrusaders izodlala ngoLwesihlanu ngo-8.30 ekuseni.
Kule sizini amaStormers yiwona acoshe amaphuzu amabhonasi amancane kunawo wonke amaqembu kodwa yiwona anqobe imidlalo eminingi kunawo wonke amaqembu futhi awakaze ashaywe ekhaya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone umfundi kudlalwa eKZN
2012-04-25 12:02
Durban - Ugcine ngokushona umfana, 13, eMgungundlovu oshayeke phansi esesikoleni ngesikhathi bedlala ibhola lombhoxo, kusho abezimo eziphuthumayo KwaZulu-Natal ngoLwesithathu.
OweNetcare 911 uChris Botha uthe lo mfana ushone ekuseni ngoLwesithathu.
Lo mfana uphuthunyiswe esibhedlela iGrey's
ngoLwesibili ngo-17:00 emuva kokushayeka phansi bedlala.
UBotha uthi akucaci ukuthi yini ebulale lo mfana ngoba eshone emi eduze kwe-scrum.
UBotha uthe akazi ukuthi lo mfana uqhamuka kwesiphi isikole, kodwa kukholakala ukuthi ubedlalela isikole ebesivakashile saseGreytown, maphakathi nesifundazwe.
- Landela
IzindabaNews24 kuTwitter
- SAPA


text:
UXingwana uphika izinsolo
2012-04-02 10:12
Johannesburg - UNgqongqoshe wabeSifazane, iziNgane naBantu abaphila nokuKhubazeka, uLulu Xingwana, uphikile ukuthi usebenzise igama eliqala ngo-"k" elalisetshenziswa ngobandlululo ukuchaza abantu abamnyama ngesikhathi esendizeni yeSAA, kubika iCape Argus.
Okhulumela lo Mnyango uCornelius Monama uthe umbiko oshicilelwe ephephandabeni langeSonto "unehaba".
NgeSonto, kubikwe ukuthi usomabhizinisi uthe ubone uXingwana egibela ebhanoyini ememeza ethi: "Vala umlomo, vala umlomo, ingoba nakhu ngiyik*****a?" ebuza umsebenzi wasebhanoyini omhlophe.
UXingwana ubefuna ukuhlaliswa ku-businnes class kodwa ebe enethikithi le-economy class.
Kuthiwa lo msebenzi uzamile ukumbonisa, uXingwana nozwakale ethi: "Kodwa ngoba nginamasheya nje kule nkampani."
UXingwana uphike wama ngentaba ukuthi usebenzise leli gama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ezinye izindaba...
Afrika...
Iqembu lamaphekula iBoko Haram ithe amantombazane angu-219 athunjwa ekuqaleni kwalo nyaka aseshadile aguqukela kwinkolo yamaSulumane ngokwevideo esanda entsha ekwi-AFP.
Uquqaba lwabantu lukhande indoda ngamatshe edolobheni laseBeni , eDemocratic Republic of Congo, kwathi ingafa indoda, yokhelwa ngomlilo yaphekwa yadliwa.
Zisale zibambe ongazansi iziguli zasemtholaphilo iSodaka eTsholotsho ngesikhathi owesifazane okhulelewe ebhinyelwe umhlengikazi ngomchamo kubuka wonke umuntu.


text:
Kubanjwe osolwa kwelokufa kwephoyisa
2013-01-09 15:03
Johannesburg - Amaphoyisa abophe indoda yesibili ekuthiwa iyathinteka esehlakalweni sokubulawa kwephoyisa elibulawe eKopanong, ngaseBloemfontein, kusho amaphoyisa aseFree State.
Ngokusho kukaCaptain Harry Nagel, umsolwa wesibili uboshwe ekuDewetsdorp Road.
Kuthiwa ubeyingxenye yamadoda amane adubule abulala uSergeant Molahlehi Ephraim Mokhasi, 41, obulawe esehlakalweni sokubamba inkunzi esuphamakethe, ngoLwesibili.
Abaphangi abane babambe inkunzi isuphamakethe ngezithuba zawo-14:00. Kutheleke amaphoyisa ngesikhathi abaphangi bezama ukubaleka, kwaba nokudubulana phakathi kwabo namaphoyisa, kwadubuleka iphoyisa elishonele endaweni yesehlakalo.
Abaphangi bakwaze ukubaleka nemali, i-laptop kanye nesibhamu sephoyisa.
Abasolwa abaneminyaka yobudala ephakathi kuka-19 no-28, kulindeleke ukuthi bavele ngaphambi kweNkantolo yeMantshi yaseBloemfontein, ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Unkosikazi usindise umyeni wakhe begetshengwa
2013-01-14 10:03
Johannesburg - Owesifazane wase-Eastern Cape ulwe nesigebengu ebesihlomile, nesidubule umyeni wakhe esitolo sabo eMqanduli, ngokusho kombiko wangoMsombuluko.
IDispatch Online ibike ukuthi amadoda amabili, abegqoke izingubo ezimnyama, angene kulesi sitolo ngoLwesine ebusuku ngesikhathi uNolungile Wiwi edayisela amakhasimende.
"Bangena nami nganganaka, babegqoke kahle. Omunye wabo wakhipha u-R20 wathenga ugwayi. Kwathi kusenjalo waziphuthaza wakhipha isibhamu," esho etshela iDispatch Online.
"Ngisathuke kanjalo, ngamgxumela ngabamba isandla esiphethe isibhamu ngase ngitshela umyeni wami ukuba abaleke, kwathi kusenjalo saqhuma isibhamu sashaya umyeni wami emhlane."
Izigebengu lezi kuthiwa zabe seziphuma esitolo ngaphandle kokubaleka ngesikhathi uNolungile ehlaba umkhosi.
"Kunemikhondo esiyilandelayo okwamanje, kodwa asibazi abenzi bokubi," kusho okhulumela amaphoyisa uMajor Zamukulungisa
Jozana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abantu bakwa Ngobese
Abantu basemaQungebeni. Kuthiwa lababantu babehlala emigedeni ngase Ntabantuzuma kwaze kwaba nezinsolo zokuthi bangama Zimu kodwa zaphela uma kubonakala imfuyo eningi kanti futhi babenamasimu. Bavelele kakhulu ngesikhathi inkosi uSenzangakhona Zulu ethatha isithole sakhona uMphikase. Yiso lesisithole esingunina wenkosi uDingane owasoconga umnewabo iLembe. U Mphikase wabe engunkosikazi wesithapha ka Senzangakhona.
Indawo yabo beyisuka eBabanango ize iyoma ngomfula uMzinyathi. Ngalesosikhathi babeholwa uXongo owalandelwa indodana yakhe uSihayo obuse ngesikhathi se Silo saso Ndini uCetshwayo.
U Sihayo uzale uMehlokazulu no Mkhumbikazulu. U Sihayo yena ukhothame ngesikhathi uZibhebhu ecoboshisa izikhulu zaso Ndini ngo 1883.
Izithakazelo zakw Ngobese
Khaba, Xongo, Sihayo, Mehlokazulu, Mkhumbikazulu, Nonjini, Gudlumkhonto, Mdonswa, Mlambo,
Bantungwa abamnyama,
Mdlabela, Mthintisa, Gamandane, Phalane, Mzongela, Mbikwa, Malabela, Sothulisa,
Ntinde lase Ntuzuma,
Enadelumbuso nawunikwa abezizwe naqondukhlupheka,
Nina enakhishwa ngenoni emgedeni,
Bakwa nkonyane kazibukizulu,
Bakwa Nyathi ingalala ngecele kobe konakele,
Nina baka Nomashina ngoba eshanaze umuntu nge jozi!
Bakwa qhambule bethu uyaminya!
Mabhekana nempi yase Sandlwana,
Nina magqobhagqobhane yayikade ihlokolozwa.
Maqungebe Amahle!


text:
UNel uyashubisa kwelika-Oscar
2013-02-22 12:04
Pretoria - Umshushisi uGerrie Nel ushubise isimo enkantolo ngesikhathi ebuza ngemizuzu yokugcina ka-Oscar Pistorius, ngaphambi kokuthi adubule abulale intombi yakhe uReeva Steenkamp, owadutshulelwa ethoyilethe.
"Owesifazane wangena ethoyilethe ngezithuba zawo-03:00, ukube kwakukhona umgqekezi wayengamemeza athi: 'ukuphi Oscar?'," kusho uNel ephikisa isicelo sikaPistorius sebheyili, eNkantolo yeMantshi ePitoli.
UPistorius uyakuphika ukuthi wadubula ngenhloso intombi yakhe uSteenkamp, owadutshulwa ngeValentines Day, uthi wadubula engazi ukuthi isethoyilethe, uthi wayecabanga ukuthi ngumuntu ogqekezayo.
UNel ube esekhuluma ngokukhala kukaPistorius, ohlale ekhala kusukela aqala ukuvela enkantolo wathi: " Kulindelekile ukuthi vele kube nokukhala, kuyenzeka vele ukuthi umuntu aqale abe nokuzisola uma esedubule wabulala umuntu."
"Umuntu uyaqala azidabukele ecabanga ukuthi usezohlala esenkantolo futhi usaya ejele. Kwakukhala kungenzeka ukuthi kuyinto ehleliwe," kusho uNel.
Uthe inkantolo akumele iphathe uPistorius ngendlela ehlukile ngoba nakhu edumile futhi enokukhubazeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuqubuke impi eDamascus
2012-12-04 14:02
Beirut - Izishoshovu zithi kuqhubeka impi ephakathi kwabashokobezei namasosha esikhumulweni sezindiza edolobheni elisenhlokodolobha yaseSyria, iDamascus.
Inhlangano i-Observatory for Human Rights ithi ngoLwesibili kutholane phezulu amasosha kaMengameli uBashar Assad kanye namavukelambuso.
Impi iqhubeke emadolobheni iBeit Saham, Akraba, iseYalda kanye nasesikhumulweni sezindiza.
Abe-Observatory bathole lo mbiko okhishwe yizishoshovu ezikhona eDamascus, impi kule ndawo yaqala ngenyanga kaMashi, ngesikhathi bevukela umbuso ka-Assad.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AP


text:
IFedusa income uRadebe
2013-02-25 12:05
Johannesburg - Inyunyana iFederation of Unions of SA (Fedusa) isincome uNgqongqoshe woMnyango wezobuLungiswa uJeff
Radebe, oveze ukuthi zizothelwa ngehlazo zibekwe obala zonke izikhulu zikahulumeni ezitholakale namacala enkohlakalo.
"IFedusa ibikade ihlala njalo izwakalisa ukukhathazeka ngabasebenzi bakahulumeni abanenkohlakalo... yibo ekumele babe yisibonelo ekuziphatheni. IFedusa iyamncoma kakhulu ungqongqoshe ngokuthatha leli gxathu," kusho isitatimende.
NgeSonto, uRadebe ukhulume wathi zizobekwa obala izikhulu ezitholakale zinamacala enkohlakalo, wathi amagama azo azoshicilelwa emaphephandabeni.
"Lokhu kuzokwenziwa kuze kuzohlala obala laba abangamazambane abolile."
Ungqongqoshe uthi izikhulu kumanje ziphezu kwezinhlelo zokusebenzisana nabezindaba abahlanganisa imisakazo, umabonakude kanye namaphephandaba, kuze kuzodalulwa izigilamkhuba.
"Sifuna ukuqinisekisa ukuthi umphakathi uyazi ukuthi kuqhubekani, kukaningi uma kukhulunnywa ngenkohlakalo kukhishwa izibalo kuphela, kulokhu kuzokuba khona namagama," kusho ungqongqoshe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Asikho isidingo sokutatazela - Igesund
2013-01-14 07:34
Johannesburg - Umqeqeshi weBafana Bafana uGordon Igesund ugcizelele ngokuthi asikho isidingo sokukhathazeka ngesikwati sakhe njengoba ethi uyazi ozoqoka bani kowe-Africa Cup of Nations lapho ezakhe zizobe zitholana phezulu neCape Verde eSoccer City ngoMgqibelo.
Njengoba abantu abaningi bethi ayisekho indaba yeBafana, u-Igesund ume isibindi wathi abantu abayinike ithuba njengoba izoqala ukufaka amagoli nje, kubika iKickOff.com.
"Angikhathazekile nakancane ngenxa yokuthi ngenelisekile ngendlela esidlala ngayo," esho ngemuva kokuthi iBafana idlale ngokulingana ngo 0-0 ne-Algeria.
"Nani nizibonele ukuthi sidlale kahle neqembu elingelinye lahamba phambili e-Afrika. Ngakho ngijabule, akukho okungangifakela amanzi emadolweni kule midlalo ezayo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ubanjwe eMidrand obefunwa uthuli
2012-04-06 14:25
Johannesburg - Owesilisa ongowokudabuka eNigeria obefunwa mayelana nobugebengu eBelgium uboshwe ngaphandle kwaseKyalami Estate, eMidrand yinhlangano yamaphoyisa i-International Criminal
Police Organisation (Interpol), kusho amaphoyisa ngoLwesihlanu.
Le ndoda, 36, iboshwe ngoLwesine ngaphandle kwendawo lapho kuthiwa inemizi emibili khona, kusho okhulumela amaphoyisa kuzwelonke uColonel Vish
Naidoo.
Ubefunwa uthuli emuva kokutholakala nezidakamizwa zenani lika-R1 billion eBelgium.
NgoSepthemba 2008, izikhulu ze-custom eBelgium zambhadama nalezi zidakamizwa esikhumulweni sezindiza eZaventem.
UNaidoo uthe lo wesilisa wayesevele egwetshwe iminyaka eyishumi ebhadla ejele eBelgium.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IMobilio ingaba yisipho sikaKhisimusi
Le moto ilayisha abantu abayisikhombisa futhi inesikhala esikhulu sokulayisha impahla.Read Story
Ayiyinhle noma isishuniwe iEtios
Benza konke okusemandleni ukuthi bayenze ibukeke i-Etios kwaToyota.Read Story
AbakwaDatsun bakhuza ibuya ngeGo efanele intsha
Babili, bathathu abantu asebethe ukuqina njengami abangayikhumbuli iDatsun nezimoto zayo ezazidlisa eminyakeni edlule.Read Story
- IMobilio ingaba yisipho sikaKhisimusi
- Ayiyinhle noma isishuniwe iEtios
- AbakwaDatsun bakhuza ibuya ngeGo efane...
- Ubuntofontofo bubuzwa kwi-Accord
- Uhla lwezimoto zonyaka
- Bayishintshe kakhulu iNissan X Trail
- Ishibhe impela i-H5 entsha
- Bashayela phezulu abakwaChevrolet
- Kuthele izithelo ezinhle ukuhlukana kw...
- AbakwaMazda benze okungajwayelekile


text:
U-Igesund uncome ukuzimisela kweBafana
2013-01-24 14:08
Durban - Umqeqeshi weBafana Bafana uGordon Igesund uyavuma ukuthi ukugxekwa kweBafana Bafana kwakamuva bekunesidingo, wabe esencoma iqembu lakhe ngokwehlula i-Angola eThekwini ngoLwesithathu.
Amagoli angene ngesiwombe sokuqala nesesibili avalelwe uSiyabonga Sangweni noLehlohonolo Majoro asize iBafana ukuba inqobe ngo 2-0 eMoses Mabhida Stadium, lapho bekugcwele khona abalandeli abalinganiselwa ku-50 000 abaphume benconcoza.
Ngemuva kokudumaza, emdlalweni owaphela ngokulingana neCape Verde Islands eGoli ngempelasonto edlule, ukunqoba kube ukuziphendulela okuhle kubafana baka-Igesund njengoba sebekwazile ukuqhwakela ku-Group A.
"Angicabangi ukuthi ukugxekwa ebesikuthola bekungafanele,” u-Igesund usho kanje ngemuva komdlalo. Besehluleka ukufaka amagoli bekudingeka siphendule amatafula."
Igoli likaSangweni liqede amahora amahlanu iBafana ihluleka ukushaya amagoli: baphinde bahluleka ukuwashaya emidlalweni yobungani abayidlala neNorway ne-Algeria.
"Ngesikhathi efaka igoli lokuqala, ngijabule kakhulu, njengoba ngike ngasho phambilini, kuzoba nzima ukuba sihlulwe,” kusho u-Igesund.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umphakathi weseka owabulala intombi
2013-01-04 11:02
Johannesburg - Iphoyisa likaMasipala waseGoli eladubula labulala intombi yalo nomngani, lithole ukwesekwa ngumndeni, abangani kanjalo nozakwabo ngesikhathi livela ngaphambi kwenkantolo.
USimphiwe Mbatha, 30, ubhekene namacala amabili okubulala namane okuzama ukubulala, lona wadubula wabulala intombi yakhe u-Elaine Lenong nomlisa ekukholakala ukuthi uyishende lentombi.
Umsolwa uvele ngaphambi kweNkantolo yeMantshi yaseProtea, kumanje ugqunywe esitokisini kuze kuba ubuyela enkantolo mhlaka-14 Januwari.
"Kusethusile ukuboshwa kwakhe, ubephoqelekile ukuthi agcine ebulele,” kusho ozichaze wathi ungugogo uMargie.
Ozakwabo bakamsolwa bakhulume nabezindaba bathi wonke umuntu ubazi ukuthi intombi kaMbatha iwuhlupho.
Bonke bachaze uMbatha njengomuntu olungile futhi ophansi, kuphela obegajwe yintukuthelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Usenkantolo umfundi obulale omunye
2013-02-08 12:16
Cape Town - Umfundi waseKapa uzovela enkantolo ngezinsolo zokubulala omunye umfundi owale ukumnika umphako wakhe, kubike iDaily Voice ngoLwesihlanu.
U-Aphelele Nogqala, 14, ugwazwe emqaleni esangweni laseSilimela Comprehensive School kwaLanga ngoLwesibili.
Umama wakhe okunguNomthetho, 49, uthe indodana yakhe, ebiyenza u-Grade 9, ibihlala ikhala ngeziqhwaga zasesikoleni sayo.
"Anginalo ulwazi ukuthi ugwazwe ngubani nokuthi ugwazelweni, kodwa ngilokhu ngicabanga ngesikhathi engibikela ukuthi esikoleni kunabafundi abahlale bezama ukumphuca ukudla kwakhe kanti yena ungomunye walabo abahlale benqaba nakho.”
Ucele ukuba uMnyango wezeMfundo ufake amaphoyisa kamasipala ezikoleni.
Okhulumela amaphoyisa uCaptain Frederick van Wyk utshele iphephandaba ukuthi kuboshwe umfana oneminyaka engu-15 ubudala ngecala lokubulala kanti uzovela enkantolo maduzane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amazwi omhumushi
Ibika ngu-Neville Alexander
Onxiwankulu ne-Sigaba Sabasebenzi
Abasebenzi namadlela-ndawonye
Umthapho wezincwadi Zobudlela-ndawonye
nobu-Khomanisi
Imibono yama-Khomansi mayiqhathaniswa
naleyo yezinye Izinhlangano Eziphikisayo
Uhlu lwezincasiselo
Uhlu Lokuphakathi
Amazwi Omhumushi
Baningi abantu abanginike usizo ukuhumusha lomsebenzi, kakhulukazi ngibonga lamaqabane: Steve, Veli, Salim, Patrick, Lenore, Jane, Neville kanye namanye amalunga we-WOSA afake isandla ukuze lomsebenzi uphethwe.
Ngibonge futhi amaqabane ase-Swideni: Carina, Linn, Peter.
Ngithemba ukuthi lomsebenzi esiwuqalile uzongenelwa iningi
lesigaba sabasebenzi, licebise kakhulukazi ekutheni yimaphi amagama esiZulu esingawasebenzisa ukuze lolimi lukhulume ngobuhlakani nxa luxoxa gemibono / ngemicabango ka-Marx noma yoBukhomanisi. Kulomsebenzi asihumushanga izandulelo ezalotshwa ngu-Marx no-Engels ngenkathi lomsebenzi
wabo ushicilelwa ngezilimi-ngezilimi. Esikhundleni salezandulelo, sifake uhlu lwesincasiselo esithemba ukuba luzosiza umfundi ukuqonda ukuba amagama amamsha najwayelekile asetshenziswe ngayiphi indlela kulomsebenzi.
Sithemba ukuba lomsebenzi, kungekude, uzohumushwa nangezinye izilimi zesintu. Ngokwenza njena sizobe sishaye izinyoni ezimbili ngetshe elilodwa: sithuthukisa izilimi zesintu nkati futhi silungiselela inguqula-mbuso
yoBukhomanisi, ezositakula kulencindezelo ngonxiwankulu.
Brian Ramadiro
Gauteng – Egoli, 2002


text:
AbeNumsa badinwe yimibikoComment on this story
ABENYUNYANA iNational Union of Metalworkers of South Africa (Numsa) sebeyiphikisile imibiko yokuthi le nyunyana izosulwa emagameni ezinyunyana zabasebenzi wuMnyango wezabaSebenzi.
“Singabenyunyana sidinwe kabi futhi simangele yile mibiko,” kusho uNobhala-jikelele weNumsa, uMnuz Irvin Jim etshela izintatheli eGoli.
UJim uthe inyunyana iphendule yonke imibuzo ngeminingwane yayo yokuphathwa kwezimali ehanjiswe eMnyangweni wezabaSebenzi.
Uthe bathole incwadi ivela eMnyangweni wezabaSebenzi inombuzo odinga kucaciswe into encane ngo-Agasti.
Uthe kusukela kufike leyo ncwadi kucacile ukuthi uMnyango ubucabanga ukuthi iNumsa icwaninga amabhuku ayo ezimali ngokwehlukana nakuzwelonke nasezifundazweni.
“Sibanikile isiqinisekiso sokuthi iNumsa iyinyunyana kazwelonke ngakho amabhuku ethu ezimali ahlanganisa nokusetshenziswa kwezimali ezifundeni,” kusho uJim.
Uqhube wathi lolu kwakuwudatshana nje oluncane olwalungaxazululeka ngisho ocingweni.
Inyunyana yabuye yabuzwa nangemininingwane yokucwaningwa kwamabhuku ayo kwango-2010 ngenxa yokuthi uMnyango wawungenawo umbiko ophelele.
“Siyiphendulile yonke imibuzo esasibuzwe yona” kusho uJim.
Uthe: “Lonke lolo hlelo yinto eyayingenzeka nje ngaphandle kokuthi indaba ize yenziwe ihaba kuze kubukeke sengathi iNumsa ayethembekile.”
Iphephandaba iSowetan ngoLwesithathu likhiphe umbiko othi izinyunyana eziningi ezingaphansi kweCongress of South African Trade Unions (Cosatu) zehlulekile wukuletha imibiko ngemininingwane yokucwaningwa kwamabhuku azo nesibalo samalungu azo kusukela ngo-2009 okuyinto ephambene neLabour Relations Act.
Libike nokuthi zimbili kuphela izinyunyana ezingaphansi kweCosatu ezilandele yonke imigomo yoMnyango wezabaSebenzi. INumsa icasukile yile mibiko. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezimnandi ngesiteleka kwabasebenzisa amatekisiComment on this story
MLUNGISI GUMEDE noMHLENGI SHANGASE
OSOMATEKISI bathi phansi amaphaphu kubantu baseThekwini njengoba bekunokudideka ngokuthi azoma nse amatekisi kusuka namhlanje.
Labo somatekisi abaholwa yinhlangano iKZN Transport Alliance bathi azosebenza amatekisi njengoba besalinde uMasipala weTheku ubuyise izimpendulo.
USihlalo wale nhlangano, uMnuz Eugene Hadebe uthe babe nomhlangano izolo lapho bevumelene ngokuthi amatekisi akasebenze.
“Sihlanganile savumelana ngokuthi izimoto aziqhubeke nokusebenza njengoba sisalinde uMasipala. Amaphaphu phansi kulabo abacabanga ukuthi ziyasuka ngesiteleka,” kusho uHadebe.
Uthe bekulindeleke ukuthi izikhulu zikaMasipala zibuyele kubona ngoLwesine olwedlule kodwa kuze kube yimanje basazilindile.
“Asazi ngempela ukuthi yini ebambile ukuthi kubuye izimpendulo kumasipala ngoba lokho kudala ukuthi isimo singahambi kahle,” usho kanje.
Osomatekisi basanda kungenela ukhukhulelangoqo wesiteleka bekhala ngokuthi amaphoyisa kaMasipala aphuma iqhubu nabo emgwaqweni kunabanye abashayeli.
Bakhala ngokuthi yibona ababoshwa kakhulu emigwaqweni edolobheni eThekwini. Okunye abakufunayo wukuthi zisulwe zonke izikweletu zamathikithi abhalwe ngesilungu abakhala ngokuthi abakuqondi okubhalwe kuwona.
Kubukeka sengathi lo mdonsiswano usekude ukuphela njengoba ingekho efuna ukugoba uphondo phakathi kwezinhlaka ezithintekayo okubalwa noMnyango wezokuThu-tha nokuPhepha kulesi sifundazwe.
Isitatimende esikhishwe nguMasipala iTheku sithe imenenja yedolobha uMnuz Sibusiso Sithole uhlanganile nenhlangano yabashayeli iQina Mshayeli ukuthola umkhombandlela.
Esitatimendeni kuvele ukuthi kuthathwe isinqumo sokuthi azihlehliswe izingxoxo kuze kube nokhukhulelangoqo womhlangano ozofaka zonke izinhlaka ematekisini.
Lo mhlangano uzohlanganisa uNgqongqoshe wezokuThutha nokuPhepha esifundazweni uMnuz Willies Mchunu, iMeya yeTheku uMnuz James Nxumalo, abanikazi bamatekisi nabashayeli.
“Sinxuse ukuthi siwuhlehlise umhlangano size sibe nenkundla lapho kuzoba khona zonke izinhlaka. Besingaziphendula izikhalo zabo kodwa sibonile ukuthi ezinye zazo zithinta yonke imboni yamatekisi yingakho sidinga umhlangano wazo zonke izinhlaka,” kusho uSithole.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isivakashi sibulawe yisitimela ePark Rynie
2011-08-09 09:01
Durban - Owesilisa waseGauteng ubulawe yisitimela esithutha izimpahla ePark Rynie. Lesi sitimela besihambisa usamende ePort Shepstone sisuka eThekwini ngesikhathi sigaya uDeon Gerald Mocke, 47, ngase-Oceanic Grove, kubika iphephandaba iThe Witness.
“Kusolakala ukuthi lo mlisa ubehleli kujantshi ngesikhathi ebonwa umshayeli wesitimela, wazama ukubhuleka kodwa isitimela size sama sesimgayile," kusho okhulumela amaphoyisa uKaputeni Vincent Pandarum.
Lo mlisa ulimale kabi wahanjiswa emakhazeni kahulumeni aseScottburgh.
“Sikwazile ukuthola udadewabo kamufi, nohlala ePinetown nonkosikazi wakhe oseGauteng ukuze sibazise ngale nhlekelele."
- Landela IzindabaNews24 kuTwitter
- The Witness


text:
Ligqashukile elikaPalmgren noSuthu
2012-11-26 14:02
Durban - Izinyawo sezigcwale udaka kuRoger Palmgren ongumqeqeshi waMaZulu, kusho iqembu ngoMsombuluko.
UPalmgren usebe ngomunye wabaqeqeshi abahlanganisa uMaarten Stekelenberg (Ajax Cape Town),
Roger Sikhakane noManqoba Mngqithi (bobabili beChippa United), uMuhsin Ertugral
(Golden Arrows), Augusto Palacios (Orlando Pirates) noRoger de Sa
weBidvest Wits, bonke abaxoshwe kuyo le sizini.
Lo mqeqeshi odabuka eSweden uthathe izintambo kusukela ngonyaka owedlule, uSuthu namanje lusemsileni phezu kokuthi seludlale imidlalo engu-12.
“Sihlangane nomqeqeshi ekuseni samazisa ukuthi umsebenzi uphelile. Sibe sesazisa abadlali nalo lonke elinye ithimba ngalokhu okwenzekile," kusho imenenja eqenjini uPeter O'Connor.
Isekela lomqeqeshi uFani Madida nguye ozobamba izintambo okwamanje.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
WASHINGTON DC— IZimbabwe Revenue Authority (ZIMRA) ebuthanisa imali yemithelo ithi yenelisile ukwedlulisa kancane isilinganiso semali ekade ikhangelelwe ukutholakala ngomnyaka ophelileyo.
IZIMRA ithi imali ebuthanisiweyo yemithelo ibe ngamabillion edlula kancane amathathu amadollar - $3.3 billion loba nje bekukhangelelwe ukuthi kuzatholakala i$3.2 billion.
Umnu. Sternford Moyo umqondisi we board ye ZIMRA uthi okwenze bathole imali ethe xaxa yikuthi babe lenhlelo ezibalulekileyo zokubuthanisa imithelo.
Imithelo ye-value added tax yiyo elethele uhlangothi lolu imali enengi ilandelwa yimithelo evela kuzulu lakumankampani. Umsebenzi wezemigodi ukhanya ulethele iZIMRA imali eyingcosana.
Umnu. Rejoice Ngwenya ingcwethi kwezenotho uthi iZIMRA yenelise ukwenza okuyimadlana lokhu njengoba umnotho welizwe uthuthuka kancane.


text:
Ugqemeke udume ubaba ngengane eshone engoziniComment on this story
NONTUTHUKO NGUBANE
Ebika eseMgungundlovu
UKWAZE ngendodakazi yakhe ukuthi kukhona into okuthiwa yi-hug uyise womfundi kaGrade 1 oshone engozini yemoto enyantisa umzimba e-Elandskop, eMgungundlovu.
U-Olwethu Maphanga (6) noSphamandla Mncwabe (10) ebebefunda uGrade 5 bashone engozini yemoto ehambisa izingane edume ngokuthi yimoto ‘kamalume’.
Kule ngozi iVenture kamalume ishayisane nebhasi, kwalimala nabanye abafundi abebephakathi besikole iNkabini Primary nabanye baseLangalakhe High.
Uyise ka-Olwethu, uMnuz Themba Maphanga (44), uthe ayikho into eyoke ifane nendodakazi yakhe emhlabeni futhi usashaqekile kusanzima nokukholwa ukuthi ushonile.
“Bengiyikhonze kakhulu ingane yami, mina bengingayazi ngisho ne-hug kodwa iyona eyangifundisa yona. Indodakazi yami ibikhaliphe ngokweqile. Ibifunda amabanga aphansi kodwa ibisikhipha ngamakhala isiNgisi. Ngife olwembiza ngayo,” kusho uMaphanga ngosizi.
Bebefunda eNkabini Primary bobabili laba bafundi, lesi sikole asikude kakhulu nekhaya lakwaMaphanga kodwa uyise uthe bebefuna iphephe ingane yakhe njengoba ubeyigibelisa imoto ‘kamalume’.
“Bengingazi ukuthi kanti ingane yami sengiyifaka ekufeni.
Bengithi iphephile ezingozini kanti angazi ukuthi izofela kuyo le moto,” kusho uMaphanga.
Lo baba onezingane ezimbili, endala ina-19, uthe akukho abekusola kule moto phambilini ngaphandle komsindo obuhlezi uqhuma phezulu.
UNgqongqoshe wezeMfundo Kwa-Zulu Natal uMnuz Senzo Mchunu udlulise amazwi endunduzo emindenini, abafundi nakothisha wathi lesi sigameko silimaze ikusasa lalaba bafundi.
“Siphatheke kabuhlungu kakhulu ngalolu daba njengoMnyango. Kuyishwa ukulahlekelwa ngabantu abasebancane futhi benekusasa eliqhakazile. Ngokushona kwalaba bafundi ababili kusho ukuthi uMnyango usulahlekelwe ngabafundi abathathu, uma sibala nomunye umfundi uMpendulo Mzulwini oshone ngeSonto,” kusho uMchunu.
Abafundi baseNkabini kubikwe ukuthi bazothola ukwelashwa ngokomphefumulo ngenxa yokushaqeka kwabo ngalesi sigameko.
AbakaMaphanga bazofihla kusasa.
Uphenyo lamaphoyisa lusaqhubeka ngalolu daba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuzokwelekelelana izikole eKZN
2013-01-31 14:02
Durban - Iyaqhubeka imizamo yokuthi izikole ezenza kahle KwaZulu-Natal zisize lezo ezihlulekayo ukunyusa izinga lokuphasa kwabafundi baka-matric, kubika iNewswatch.
UMnyango wezeMfundo uthi ufuna ukwenza ngokusemthethweni uhlelo lokusizana ezikoleni iSchool Twinning Program.
Okhulumela uMnyango uMuzi Mahlambi uthi lolu hlelo luzokwenza ukuba izikole ezenza kahle zisebenzisane nalezo ezithola ngaphansi kuka-35% wabaphumelelayo.
"Izikole ezithole ngaphansi kuka-35% zizobaseqhulwini, bese kuthi lezo ezisebenza kangconywana zona, kodwa ezifuna ukwenza kangcono noma kungehli, nazo zizogqugquzelwa ukuba zingene ngaphansi kwalolu hlelo,” kusho uMahlambi.
UNgqongqoshe wezeMfundo esifundazweni uSenzo Mchunu uzobamba isidlo sakusihlwa ngoLwesine ukubungaza nezikole ezithole u-100% nalezo ezithole u-90% njengoba bekusanda kuphuma imiphumela ka-matric 2012.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ona-13 ubulawe wacwiywa isikhumba
2012-11-14 16:26
Johannesburg - Kubulawe ngesihluku umnfanyana oneminyaka engu-13 ubudala waseMmakau Village, ngaseBrits, wase ecwiywa isikhumba nezinye izitho zomzimba, kusho amaphoyisa aseNorth West.
Ubuso bukaNeo Ramaswe bebuhlutshulwe isikhumba kuze kufike entanyeni, wanqunya ulimi wakhishwa nezinso. Kukholakala ukuthi kuzokwenziwa ngakho umuthi, kusho uCaptain Amanda Funani.
Isidumbu sikaRamaswe satholakala ngeSonto endaweni evulekile, sitholwa ngumuntu owayedlula ngendlela, umfanyana wagcina ukubonakala ephila ngesikhathi edlala ibhola nabangani bakhe ngoLwesine, kusho uFunani.
Amaphoyisa asephume inqina athungatha abasolwa ababili, ababonakala bekhuluma nengane ngaphambi kokuthi inyamalale.
– Landela IzindabaNews24 kuTwitter
(@IzindabaNews24).


text:
Kusule obeyisethenjwa eqenjini le-NFPComment on this story
MLUNGISI GUMEDE
IGQEMEKE engeqiwa ntwala iNational Freedom Party (NFP) ngemuva kokulaxazwa yisethenjwa sayo uDkt Cedric Xulu (osesithombeni) osule isigubhukane ngempelasonto.
UMnuz Xulu wazise uNobhala waleli qembu kuzwelonke uSolwazi uNhlanhla Khubisa ngesenzo sakhe.
Kwi-SMS Isolezwe elinayo uXulu ayithumelele uKhubisa, uthe uthathe isinqumo esibuhlungu sokuhoxisa ubulungu bakhe eqenjini. Uphinde wacela uKhubisa ukuba adlulise umyalezo wokwesula kwakhe kuMengameli wale nhlangano uNkk Zanele Magwaza-Msibi, wabe esefisela neqembu izibusiso nokuvikeleka njengoba liqhubekela phambili.
Lo mholi uke waba nguNobhala wale nhlangano isanda kusungulwa futhi wabamba neqhaza elikhulu kudwetshwa umthetho-sisekelo weqembu.
Amalungu ale nhlangano akhulume neSolezwe kodwa acela ukungadalulwa athe ukuhamba kukaXulu kuzoshiya isikhala esikhulu okuzoba nzima ukusivala.
Imizamo yokuthola uKhubisa ibhuntshile njengoba ucingo lwakhe belukhala lungabanjwa izolo.
Kunemibiko ethi ubengasaneme kuleli qembu kusukela ekhala ngaphansi embangweni wesikhundla sokuba nguNobhala asihlwithwa kabuhlungu nguKhubisa.
Kuvela nokuthi ubekwikhempu eyaziwa nge-Finish egcwele amalungu anganeme ngobu-holi bukaMagwaza-Msibi.
UXulu uthe usezogxila kwezamabhizinisi.
“Ikusasa alaziwa, kungenzeka ngiphinde ngibuye kwezombusazwe,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UNetanyahu ubonge elaseGermany
2011-10-12 16:40
Berlin – UNdunankulu wase-Israel, uBenjamin Netanyahu ubonge izwe laseGermany emuva kokudedelwa kukaGilad Shalit yiHamas ngoLwesithathu.
Kodwa, impendulo ebiphuma eGermany ibithulile.
"Okubalulekile kuthina ukuthi uGilat Shalit athole inkululeko ngokushesha," kusho okhulumela umnyango wezangaphandle ngoLwesithathu.
"Angeke ngikwazi ukukhuluma ngokunye," ushilo.
NgoLwesithathu, i-Srael ivume ukudedela iziboshwa ezicishe zifike ku-1 000 uma iHamas idedela ishosha labo, uShalit.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa-DPA


text:
Ivele enkantolo indodana kaGaddafi
2013-01-18 07:21
Tripoli - Ivele okokuqala ngaphambi kwenkantolo indodana yomholi owabulawa uMuammar Gaddafi ngamacala okukhubaza ezokuphepha koMbuso, ukuzama ukweqa ejele nokwedelela ifulegi elisha lesizwe.
I-LANA ithe icala likaSeif al-Islam Gaddafi,
belibanjelwe eZintan nalapho eboshelwe khona.
Okhulumela umshushisi jikelele eLibya, uTaha Baara ucaphune uSeif al-Islam ethi:
“Ngizovikelwa nguNkulunkulu kuphela."
La macala ayamaniswa nomhlangano aba nawo nethimba le-International Criminal Court ngoJuni, nabasolwa ngokumshushimbisela amaphepha athile nekhamera ngesikhathi esesitokisini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Isiphepho sibulale 7
2012-12-27 12:08
Chicago – Isiphepho esinamandla esenzeke ngoKhisimusi eGulf of Mexico esihambisana nesithwathwa, nesishingishane sidlule nemiphefumulo yabantu abayisikhombisa samisa ukuhamba kwezindiza ezingaphezulu kuka-2 000.
Isiphepho siphazamise izivakashi njengoba abantu bexwayiswe ngokuthi bahlale ezindlini.
Abesimo sezulu baxwayise ngobungozi bokuhamba ngenxa yesithwatha esivale imigwaqo bathi isisindo samaqhwa singawisa izintambo zikagesi nezihlahla.
Kumanje balinganisela ngaphezulu kuka-200 000 abangenawo ugesi.
Abesimo sezulu bathe kulindeleke kube no-46cm wesithwathwa kusukela ezindaweni zaseNew York kuya eMaine baphinde baxwayisa ngezimvula ezihambisana nokubanda, isishingishane, kanye nokuduma okunamandla kwehle njalo kuya eCarolinas.
- Landela
IzindabaNews24 kuTwitter
- Sapa - AFP


text:
Sebengu-13 million abantu eZim
2012-12-18 12:01
Harare - Isibalo sabantu baseZimbabwe sikhuphuke safinyelela ku-13 million, sinyuke ngo-1.1% kusekela kwabalwa eminyakeni engu-10 eyedlule, kusho umbiko we-National Statistics Agency (ZimStats) ngoLwesibili.
Abesifazane yibona abaningi njengoba bengu-6 738 77.
UMengameli uRobert Mugabe usola igciwane lengulazi nesandulela salo ngokungakhuli kwesibalo sabantu.
Nakuba kungu-13% wabantu bakhona abanesandulela ngculazi, iZimbabwe ibonakala yenza kahle njengoba isibalo sabantu abatheleleka ngalesi sifo sehla ngo-50% phakathi kuka-1997 no- 2007, kusho ucwaningo.
Izikhulu zigquqguzela ukusokwa kwabesilisa njengoba ucwaningo lwakhombisa ukuthi kunomthelela ekuthelelekeni ngesandulela ngculazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sekushone ababili engozini ePMB
2013-01-01 12:01
Pietermaritzburg - Uqala nje unyaka, abantu ababili sebeshonile kwathi abanye abathathu balimala ngesikhathi kushayisna izimoto eMgungundlovu, kusho abahambisa usizo lokuqala.
Okhulumela abakwa-ER24 uDerrick Banks, uthi abahambisi bosizo bafike endaweni yesehlakalo izimoto ezimbili zilimele kakhulu.
Ingozi yenzeke kuManning Road, eMountain Rise, ngaphandle kwaseMgungundlovu.
"Abantu ababili bebevaleleke ngaphakathi emotweni, bashonele endaweni yesehlakalo,”
UBanks uthi kudingakale kusetshenziswe izinsimbi, ukutakula abantu abakade bevalelekile, abathathu ebebekwenye imoto bathole ukulimala.
Amaphoyisa azophenya ngale ngozi.
– Landela Izindaba News24 kuTwitter
(@IzindabaNews24).


text:
Wenze adume ngakho uMessi
2013-01-08 07:42
Zurich - umgadli weBarcelona ne-Argentina uLionel Messi, ukuphindile lokho ngesikhathi ethatha umklomelo weBallon d'Or, asewuthathe iminyaka emine ilandelana.
Lokhu kunqoba kwakhe kugcwalisele okuvele kukhulunwa ngabantu, okungukuthi ungumdlali ovelele kule minyaka.
Lo mdlali oneminyaka engu-25 ubudala, obambe irekhodi lokushaya amagoli amaningi, uhlule izimbangi zakhe ezidlalela iReal Madrid nePortugal, okungoCristiano Ronaldo nomdlali weBarcelona u-Andres Iniesta.
Umqeqeshi weSpain uVicente del Bosque, uqokwe njengomqeqeshi wonyaka ka-2012, naye uhlule imbangi yakhe yeReal Madrid uJose Mourinho
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UBaxter uncome ezakhe
2013-02-19 10:02
Johannesburg - Umqeqeshi weKaizer Chiefs uStuart Baxter uthi uzama ukugcina abadlali bakhe besesimweni esihle ngokuthi enze izinguquko, nakuba kunjalo uyakuvuma ukuthi bangenza kangcono, kubika iKickOff.com.
Ngesikhathi bebhekene neFree State Stars, uBaxter wenza izinguquko eqenjini elaqala umdlalo kulelo eladlala ngokulingana neMamelodi Sundowns.
USiyabonga Nkosi wathatha indawo kaJosta Dladla kwathi uKingston Nkhatha yena wathatha ekaLehlohonolo Majoro, kanti uLucky Baloyi noSthembiso Ngcobo nabo bakwazi ukuthola umdlalo.
“Indlela abadlali abenza ngayo eqenjini iyamangaza kanti kungalezo zizathu senza kahle kanje,” kusho uBaxter ku-website yeChiefs.
“Ngesikhathi sidlala neSundowns uJosta wayedlala esiswini kodwa ngoMgqibelo ebusuku wayehleli ngaphandle. Siphinde sabeka ngaphandle u‘Major’ [Majoro], owayedlala emidlalweni ye-Africa Cup of Nations, bekungakhona ukuthatha amashansi.
“Sifake uSthe [Ngcobo], osehlale isikhathi eside engadlali kanti naye ukhombise ukuba nomundla wokudlala. "
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bakhalela othathelwe ingane - Umbono
2012-07-02 14:01
Cape Town - Owesifazane waseThekwini wakhuluma nosonhlalakahle ethi abathathe usana
lwakhe banikele ngalo ngoba yena nomyeni wakhe bengasebenzi.
Ngemuva kokushintsha umqondo afune ukubuyiselwa ingane, usonhlalakahle
uyanqaba nengane, umile kwelokuthi namanje abazali abasebenzi, umthetho usamvumela umzali ukuthi aguqule umqondo ngesinqumo sakhe sokunikela.
Abafundi babeka kizimvo zabo ngalolu daba.
UNombuso Linda uthe: Umzali wayesadidekile, kumele abuyiselwe umtanakhe.
UPhindile Cele uthe: Kumele nakanjani abuyiselwe usana lwakhe.
UNkanyiso Masoka uthe: Ngabe le ngane izalwa nguye usonhlalakahle njengoba esenqaba nje, ingane ayibuyele kubanikazi.
Umzali yena wakuzwaphi ukulahla ingane ngoba engasebenzi, ingane
yakho uhlupheka nayo indle la odla khona
UBoniwe Nkutha uthe: Osonhlalakahle bawazi kahle wonke amalungelo, umzali unalolonke ilungelo lokubuyiselwa ingane yakhe.
UNo Phoswa uthe: Umama wengane wakhulelwa kanjani ezazi ukuthi angeke akwazi ukumelana nezindleko zomntwana.
Abamnike ingane yakhe, awe evuka nayo kuze engeke aphinde.
USburock Nxml uthe: Abamnike ingane ngoba useyabona ukuthi angakwazi ukumelana nezindleko zayo.
U-Anothile Chonco uthe: Cha
usonhlalakahle akabuyisele usana emuva, njengoba kwakuvunyelwene kahle nasekuqaleni ngoba kunokwenzeka ukube umzali
wayesaxekekile manje sekukhona ushintsho.
Usonhlalakahle akayele ukubukela phansi abazali
bomntwana.
USimphiwe Ntombela uthe: Yingakho
kubalulekile ukucabangisisa ngaphambi kokuthatha izinqumo.
Abahlale naye
phansi bathole izizathu ezenza anikele ngengane bese bethola izizathu
ezimshintshe umqondo futhi, akobe ufunde isifundo.
UMzukisi Maxwell uthe: Mabambuyisele phela uma eseyifuna ingane yakhe, kusho khona ukuthi uzokwazi ukuyinakekela.
Osonhlalakahle abanalo ilungelo lokumthathela izinqumo.
UThabisa Nomandla uthe: Kuyabonakala ukuthi umama uthole le ngane enezinkinga emndenini, manje isilungisiwe inkinga.
Kumele abuyiselwe ingane yakhe.
UBongani Simelane uthe: Uphambukile kodwa naye lomama.
Akabuyiselwe ingane baqale
ngokuyobheka uma bezokwazi ukuyondla ngampela.
UMalungelo Chiliza uthe: Kuyacaca usonhlalakahle wathatha umsebenzi ongamfanele, umzali wengane uma esewatholile amapulani okukhulisa usana lwakhe kumele
bamnike usana lwakhe.
UMlungisi Gubudu uthe: Ingane ayibuyiselwe emuva ngoba mhlawumbe umzali uselitholile icebo lokuyikhulisa.
UBuhle Mxinwa uthe: Ingane iyohlale ifuna unina ouyizalayo, kumelebamnikeze ingane yakhe uma bebona ukuthi uzokwazi ukuyimela.
UBheki Xaba uthe: Osohlalaka
akumele bathathele abazali iziqumo ngenxa yokungabi namandla kufanele
kube yibo osonhlalakahle abababonisayo ukuthi bangayithola kanjani imalli eyisibonelelo sikahulumeni.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
IMpumalanga kumele ifune inyuvesi – Malema
2012-02-20 11:51
Johannesburg – Abantu baseMpumalanga kumele baqinisekise ukuthi uMengameli Jacob Zuma uyasigcina isethembiso sakhe sokuthi uzokwakha inyuvesi eNelspruit, kusho umholi we-ANCYL uJulius Malema ngempelasonto.
Ubesho kanje eBushbuckridge, eMpumalanga, nalapho ethe abaholi be-African National Congress kumele bafundiswe ukuthembeka ngabakushoyo, kubika iphephandaba iThe Times ngoMsombuluko.
"Uma kukhona umuntu owanithembisa inyuvesi kodwa wangahamba phezu kwamazwi akhe kumele lowo muntu angabi ngumngani wabantu baseMpumalanga ngoba wanithembisa amanga. Wayegaya ivoti," kusho uMalema.
"Kumanje kuza ukhetho luka-2014 kodwa lutho inyuvesi yezethembiso," esho.
Enkulumweni yakhe ebhekiswe esizweni, uZuma wathi kuzobekwa eceleni u-R300 million ukuze kwakhiwe amanyuvesi eMpumalanga naseNorthern Cape.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
'UChris Brown akaze ahlukane noKarreuche'
2012-12-21 14:36
New York - UChris Brown akamalanga uKarreuche Tran, ngokusho kukamngani kaTran, uChristina Milian, othe lona ubelokhu eyintombi yakhe yalo mculi.
Umngani wakhe omkhulu uMilian, 31, uthi uKarrueche ubelokhu eyintombi kaChris nakuba uChris phambilini wamemezela ukuthi bahlukene ngo-Okthoba.
Uma ebuzwa ngobudlelwano bomngani wakhe oneminyaka engu-23 ubudala, ohlelweni iThe Wendy Williams ngoLwesihlanu, uthe: “yazini, engikwaziyo ukuthi basathandana.”
"Yilokho nje. Ngikubona konke okushiwo ngabezindaba. Angiyinaki imininingwane yakho, kodwa ngicabanga ukuthi wonke umuntu uphila impilo yakhe ngendlela athanda ngayo. Ngicabanga ukuthi bayafanelana.”
UChris wakhipha isitatimende ngo-Okthoba odlule, evuma ukuthi bahlukene noKarrueche, isizathu wathi ufuna ukugxila ekulungiseni 'ubungani' bakhe noRihanna.
URihanna muva nje usanda kukuqinisekisa ukuthi usehlukene noChris, ngemuva kwezinyanga nje bebuyelene.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Kushoda ubufakazi ngeMarikana - Uphenyo
2013-01-21 14:03
Johannesburg - Kunokuphazamiseka kobufakazi obuphelele ngalokho okwenzeka ngesikhathi kudutshulwa abavukuzi emayini yaseMarikana, kusho iKhomishana kaFarlam, eqhuba uphenyo.
Lokhu kuvele ekuqhubekeni kokulalelwa kobufakazi eRustenburg, ngoMsombuluko.
Omele imindeni engu-34 yabashona u-Advocate Dumisa Ntsebeza, uthi uyehluleka ukuthola umfanekiso walokho okwenzeka.
Utshele abalalele ubufakazi ukuthi uBrigadier Zephania
Mkhwanazi, wamazisa ukuthi i-video yalokhu okwenzeka ayikho.
"Kungenzeka ukuthi yahlakazwa i-video. Lokho engikwaziyo ngizokubeka obala," kusho uMkhwanazi.
UNtsebeza uthe kuyaphazamisa ukungabi khona kwe-video ekhombisa ukuziphatha kwamaphoyisa ngesikhathi sokudubula.
"Ungaqinisekisa ukuthi awubanga yingxenye yethimba elilacubungula i-video yamaphoyisa?" kubuzwa uMkhwanazi
"Angikaze. Asikaze sibe nayo imihlangano la khona sasicubungula ukuziphatha kwamaphoyisa okwaqoshwa yi-video."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Asinandaba kangako neDays - Umbono
2012-11-08 16:20
Cape Town - Zithelekile eNingizimu Afrika izihlabani zeDays of Our Lives ezihlanganisa uDrake Hogestyn owaziwa ngelikaJohn Black no-Arianne Zucker yena odlala indawo kaNicole kanye noGalen Gering odlala indawo kasukasambe wensizwa eyiphoyisa uRafe Hernandez.
IDays idlala ku-SABC 3 njalo phakathi kwezinsuku.
Sibuze abafundi ukuthi yimuphi umlingiswa abamthanda kakhulu kuDays of Our Lives, nokuthi yini efika kuqala emqondweni uma kukhulunywa ngeDays.
Baphendule kanje:
UThulani Ngongoma uthe: Asinandaba nalabo bantu.
U-Isaac Kweyama Bob None uthe: Mina ngizithandela umom Ruby.
UCne Fezy UmaSiyamini Khuzwayo uthe: Angigcini nje ngokungayibuki lento mina, ngiyayenyanya.
UHlekas Twokiss Nomanga Linda uthe: Angiyibuki leyonto mina, anginanadaba nje nabo.
UKhetho Gumede uthe: Anginandaba nabo bonke abadlali beDays mina, ngizithandela uDeneo noNtombi beGenerations.
UKhosie Lembede uthe: Ukuphela kwento engingenandaba nayo ngempela iDays, anginandaba nabo bonke.
UZamo Sweetlady Mbatha UmaMthiya uthe: Ngiyamthanda uJohnBlack, ngithanda izwi lakhe elipholile, uma nje ngingathola iHug nje yakhe.
UNandipha Nkomonde Mnyameni uthe: Akudikizi kwanqulu, angiyibuki nje mina iDays yabo!.
URonah Nontobeko Ziqubu uthe: Ngizithandela uJohn Black.
USis Matruh Ngcemu uthe: Anginandaba nje nencane lena, kuzosiza bani ukuza kwabo kuleil?
UCndy MaNxumalo Ngubane uthe: Mmmmhu bengingathanda ukubona uJohn Black.
UZama Beauty uthe: Ngichazwa uNicole, ngithanda indlela akakwazi ngayo ukuqamba amanga, uyangchaza
UMpumeh Adam uthe: Mina angifuni nokubabona , uJohn Black uyisipoki esifa sivuke, iDays inamanga ayisimangaliso.
UNokubonga Matuh Ntshangase uthe: Mina ngizithandela u- EJ nje qha.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Uzame ukuzibulala owekilabhu yezimanga
2013-01-31 07:19
Santa Maria - Umnikazi wendawo yokuzijuxuza lapho kushone khona abantu abangu-235 ngesikhathi kuqubuka umlilo eBrazil, uzame ukuzibulala, kusho amaphoyisa.
U-Elissandro Sphor uzame ukuzibulala ngepayipi leshawa, kusho isikhulu samaphoyisa uLilian Carus, edolobheni iCruz Alta, nokuyilapho uSphor egcinwe esibhedlela sakhona.
“Akucaci noma ubezama ukuzikhunga yini,” kusho uCarus etshela i-AFP, enezezela ngokuthi amaphoyisa afike endaweni yesigameko ngaphambi kokuthi konke lokhu kwenzeke.
USphor uboshwe nabanye abathathu njengoba amaphoyisa ezama ukuthola imbangela yomlilo owenzeke eKiss Nightclub ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Uphila eyakuGenerations uSophie - Umbiko
2012-06-12 10:49
Cape Town - Imibiko yangempelasonto ithi usaziwayo kamabonakude odlala emdlalweni
iGenerations uSophie ’Queen’ Ndaba ugcine ehlukene nomyeni wakhe uBishop
Keith Harrington.
Igoda ligqabuke ngemuva kwezinyanga ezinhlanu laba beshadile, kuke
kwasabalala imibiko ethi uHarrington, ungumuntu onamanga kunjalo akanazo
izitifiketi zobufundisi athi wabufundela.
Lona akuwona umshado wokuqala kaQueen ophela ngedivosi.
Abafundi bathi uSophie ubukeka enebhadi njengomlilngiswa amdlalayo uQueen kuGenerations.
UKwanele Mbatha uthe: Umshado wamanga awubusisiwe, uQueen wenze isinaythelo esihle, angahlala kanjani nomiuntu onamanga?
UNkanyiso Masoka uthe: Vele abantu besifazane abenemali abawufuni umshado bafuna kube yibo amadoda.
UCindy Rooi uthe: Bakithi unebhadi nje uSophie.
UKwanda Dhlomo uthe: USophie usephila lempilo aydlala ku Generations ngempela makunjalo.
UPookie Zinhle Mokoena uthe: Usenkingeni uQueen futhi unebhadi.
UBonisiwe gumede uthe: Lo baba/Mfundisi kungani engenalo iqiniso okubuhlu akaphindeli emuva ukhula uya
phambili, kkungani engazicabangeli ukuthi uyonakekelwa ubani uma esegula noma ngabe
kwenzakalani empilwenii yakhe?
Akayeke ukudlala ngabantu besifazane.
USabelo Nkosi uthe: Kunzima kakhulu kuSophie.
UMsamarai Sibiya uthe: Umshado wamanga awuyi ndawo.
USimlindile Cwecwe uthe: Abantu
besifazane abasiboni isidingo somshado uma bekwazi ukuziphilela
ngabodwana yingako akuhlale kuqhuma amadivosi, uSophie ubezohlala ukuba
ubenothando, kuyenzeka umuntu weslisa aqambe amanga ngoba ezama ukwakha
umuzi.....'intombi ishelwa ngamanga.
UGugu Ngcobo uthe: Unebhadi qha uQueen.
UCollin Khathi uthe: Kusobala
lo mlingisi ungumathanda izinto futhi nezindawo asuke ezilingisi
uziqonda kahle ngoba vele usuke elingisa impilo ayiphilayo!
Ngizwela
abantwana bakhe nje!
UNozuku Nyosana-Qashosho uthe: Phephisa Queen.
UNtokozo Zulu uthe: Amadivosi yizinto asezijwayele lo mlingisi, maduzane uzothola omunye.
UMzikayifani Mthethwa uthe: Ngempela uQueen uthanda kakhulu izinto futhi ujaha kakhulu lezi eziphakeme, umuntu wesifazane
kumele azinike isikhathi axilonge ubudlelwane bakhe nomaqondana wakhe aphinde amfunde naye uqobo umaqondana ukuthi ungumuntu onjani.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kufunwa abadlwenguli eLimpopo
2012-11-26 16:43
Johannesburg - Amaphoyisa aseMankweng, eLimpopo, athungatha abantu abangaziwa abasolwa ngezehlakalo eziningi zokudlwengula ezenzeke endaweni, ezihlanganisa nokudlwengulwa kowesifazane oneminyaka engu-80 ubudala.
UConstable Moses Molepo uthi owesifazane osekhulile waseGa-Molepo, wahlaselwa ngoLwesibili olwedlule, esemzini wakhe.
Kuthiwa indoda ethize yangena ngewindi, yafike yadlwengula ngaphambi kokuthi ibaleke.
Ugogo wangeniswa esibhedlela iMankweng, ngoLwesine kwaphinde kwadlwengulwa owesifazane oneminyaka engu-18 ubudala.
Lona wabanjwa ehamba nesoka lakhe ebusuku ngezithuba zawo-22:00.
NgoLwesithathu kwadlwengulwa omunye oneminyaka engu-20 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24


text:
WASHINGTON DC—
Umphathintambo wezemfundo uMnu. David Coltart uthi impumela yemhloliso ye Ordinary Level iyadanisa okwamagama njengoba itshengisa ukuthi banengi abantwana abangenzanga kahle lonyaka.
Umnu. Coltart uthi impumela yemihloliso le eyethulwe luhlangothi lwemihloliso olwe Zimbabwe Schools Examinations Council (ZIMSEC), itshengisa ukuthi inani labantwana abaphumelele emhlolisweni lehle ngesilinganiso sokwedlula kancane okunye ekhulwini – 1.1%.
Uthi abantwana abedlula inkulungwane ezingamatshumi amathathu – 31,767 kuphela, abalobe imhloliso le, yibo abaphumelele ezifundweni ezinhlanu kumbe ezedlula lokho lonyaka.
Abantwana ababhale imhloliso bazinkulungwane ezedlula ezilikhulu lamatshumi ayisikhombisa – 172, 698.
Umnu. Coltart uthi ukwehluleka kwabantwana emhlolisweni le kwenziwa yikuthi ele Zimbabwe lalahlekelwa ngababalisi abanengi ngesikhathi umnotho welizwe ungenzi kahle kusukela ngomnyaka ka 2004 kusiyafika umnyaka ka 2008.
Umnu. Sifiso Ndlovu umqondisi we Zimbabwe Teachers’ Association uthi ukungaphumeleli kahle kwabantwana kutshaya uzulu inhliziyo.
Ingxoxo Esiyenze LoMnu. Sifiso Ndlovu
Abantwana babikwa benze kahle ezifundweni zeSiNdebele, iBusiness Studies kanye le Biology. Kodwa-ke bakhe phansi kulimi lweSiShona, Mathematics kanye le English Language.


text:
Zazinzima izingxoxo ngamaholo - Marikana
2013-01-31 16:49
Johannesburg - Zazinzima kakhulu izingxoxo ngamaholo phakathi kwabasebenzi basemayini ye-platinum, iLonmin, kanye nenyunyana iNational Union of Mineworkers, kusho ubufakazi obethulwe ngaphambi kweKhomishana kaFarlam, eRusternburg.
"Ukwazi ukuthola umhlahlandlela kubantu abakwethembayo kuphela, abasebenzi base bengayethembi inyunyana," kusho umengameli wenyunyana uSenzeni Zokwana.
Ummeli wenyunyana uKarel Tip, ubuze uZokwana ukuthi kwakubaluleke kangakanani ukuthi bathole umhlahlandlela ezingxoxweni ngamaholo.
"Ngaphambi kokuthi inyunyana ibambe izingxoxo ngamaholo, kumele iqale ithole umyalelo ovela kubasebenzi," echaza.
UZokwana uthi kwakunzima kuyitshe ukuthi bafinyelele eMarikana, ngoba abasebenzi babethukuthele benolaka futhi bengafuni ukukhuluma nabantu ababamele.
"Kwakungelula. Ungakwazi ukukhulumela abantu uma bekukholwa kuphela, bethemba ukuthi ungakwazi ukubamela."
Ikhomishana iyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ingoduso kaJohn Legend ifuna umshado la
2013-02-15 07:41
Los Angeles - Ingoduso kaJohn Legend uChrissy Teigen uthi usenqumele lo mculo osho ngezwi lakhe kuchazeke abaningi, ugwayi katiki wokuthi amshade ungakagoqwa lo nyaka kungenjalo uyamshiya.
UChrissy - nosethandane nalo mculi owaduma ngeculo elithi Ordinary
People, iminyaka eyisikhombisa ngaphambi kokuthi amcele umshado ngoDisemba 2011 - usethe ukhathele ukulinda manje.
Uthe: ''Silokhu sihlehlisa usuku lomshado. Uma ngingashadanga kulo nyaka ngiyaphuma kulobu budlelwano."
UChrissy uthi uJohn, 34, wamcela umshado ngoba ephushwa ngabangani bakhe nezihlobo.
Uphinde waveza ukuthi uzimisele ngokuba nezingane engakashadi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Imibuzo kubuya obekuthiwa uminzileComment on this story
NOKUBONGWA PHENYANE
USELE nemibuzo umndeni womfana obese kuphele izinsuku eziyisishagalolunye aduka ekhaya obekusolwa ukuthi uminze emfuleni uGobhogobho, eNtuzuma.
Umndeni ushaqeke kwaphela nasozwaneni ngesikhathi ubona lo mfana onguLindani Dlamini (12) efika nowesilisa ongumhlengikazi kulesi sibhedlela. UMnuz Wandile Chamane, othe udluliselwe kuye ngosohlalakahle basesibhedlela iMahatma Ghandhi ngoba bazi ukuthi uhlala eNtuzuma okungenzeka akwazi ukuthola umndeni wakhe.
UMnuz Bernard Mathebula uyise walo mfana obedukile uthi uhluleke nawukuzibamba wakhala ebona indodana yakhe abecabanga ukuthi ishonile ifika ekhaya ngoLwesithathu ntambama.
Umndeni walo mfana bese uhambele izangoma nabantu ababonayo ngoba ukholwa ukuthi lo mfana ngeke esatholakala.
“Siyajabula impela ingane ibuyile kodwa ngendlela efike ngayo isishiya sinemibuzo ukuthi ibikuphi ngoba nayo ayichazi kahle futhi ilimele, nasebusuku asilalanga ithuka ithi kukhona izinto eziyihamba esiswini,” kusho uMathebula.
Echaza uMathebula uthe bebephuma emfuleni beyokudla ngesikhathi kuqhamuka indodana yakhe ihamba nalo wesilisa ozibize ngoChamane othe ulethe ingane.
“Uthe uLindani umnikwe osonhlalakahle bathi ngoba owaseNtuzuma basacela abafunele umndeni wakhe awudlulisele kuwo. Ufike nenye ingane ethe imbone edilika nalo mlisa etekisini wamtshela ukuthi uyafuneka kubo njengoba eseze waphuma nasemaphepheni,” kuchaza uMathebula.
UMnuz Chamane utshele Isolezwe ukuthi ungunesi kulesi sibhedlela. Uthe uLindani wafika nabezimo eziphuthumayo kwathiwa utholwe equlekile emgwaqweni wahanjiswa esibhedlela.
“Iyona ingane ezisholo ukuthi kukuphi kubo njengoba osonhlalakahle bebesazophuma beyofuna umndeni wayo. Mina bangicele ukuthi ngidlule ngiyishiye kubo njengoba ibisishilo ukuthi kukuphi ngayithatha nami ngoba kuseduzane nala ngihlala khona,” kuchaza uChamane.
Uyise wengane uthe basazama ukuthi indodana ibuyele esimeni esejwayelekile njengoba igula nje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
‘Ngizobadlisela ogageni engibanga ijezi nabo’Comment on this story
MALIBONGWE MDLETSHE
ENYE yezinduku ezintsha ezigawulwe ngompetha, i-Orlando Pirates, uPatrick Phungwayo, uveze izikhali athemba ukuthi azomsiza anqobe umbango wejezi ozoshuba kuleli qembu.
UPhungwayo ubhekene nenkunzi yenselelo yokuhlwitha ijezi kuThabo Matlaba, ofike kweZimnyama esuka kuFree State Stars wangena khaxa.
UMatlaba ubelihlwithe kuRuben Cloete oseke wabizwa kuBafana Bafana nosize kakhulu iBucs ngesizini ka-2010/2011.
Ngisho kunjalo kodwa uPhungwayo uthe uyazethemba ukuthi uzobadlisela ogageni ozakwabo kulo mbango ngoba useke wadlala e-Afrika, waya naphesheya kanti futhi kunabadlali ababukhali kweZimnyama aseke wagijima eqenjini elilodwa nabo.
“Ngizethemba kabi, uma nje ngike ngathola ithuba bazosala bencela izithupha abantu engizobanga nabo. Into ezongisiza kakhulu wukuthi njengoba sizodlala kuChampions League nje mina nginawo amava aleli zinga kwazise ngidlalile khona neWits (Bidvest) emva kokunqoba iNedbank Cup ngo-2010,” kusho uPhungwayo.
Lo mdlali, oshiye iZitshudeni esegijime kuzo imidlalo engu-59, kulindeleke ukuba alekelelane nomngani wakhe uSifiso “Nsunda” Myeni osuka kuWits naye osabhekene nowakhe umbango ongumqansa.
Nokho uPhungwayo uthe ngaphandle kokwazana noMyeni kodwa yena ugabe ngokuthi useke wayibamba eqenjini elilodwa iminyaka engaphezu kwemine nonyazi olungu-Oupa “Ace” Manyisa besaphekwa ku-Africa Sports Youth Academy kaHarold “Jazzy-Queen” Legodi.
“Kuhle ukufika eqenjini kunabadlali abasaziyo isitayela sakho futhi abakwaziyo ukuthi ungumuntu onjani. Sazana kakhulu nabo bobalili uMyeni noManyisa kodwa u-Oupa ngidlale naye isikhathi eside sihlala endlini eyodwa iminyaka engaphezulu kwemine. Angilindele phela ukuthi uzobamba ibhola abheke mina kodwa kuzongenzela isimo sibe lula,” kusho uPungwayo ofike kuWits esuka kuPanionios GSS edlala kuSuper League yaseGreece.
Leli nxele belungukhiye wasemuva ohlangothini lwesokunxele eqenjini likaRoger de Sa.
Lithe lizizwa lisekhaya kuBucs ngoba lidlalile nakwinkulisa yaleli qembu ebeyiphethwe ngu-Augusto “Njenje” Palacios ophethe izintambo zokucija eZimnyama kule sizini.
“Ngizizwa ngokhululekile kuPirates futhi leyo ngenye into engiyibona izongiqinisa ukhakhayi kodwa ngikhule ngokwanele ukwazi ukuthi iqembu lihamba phambili ngakho izinjongo zami kukho konke kuzobe kuwukuphumelelisa lona iqembu,” kuphetha uPhungwayo.
IPirates izovula imidlalo ya-Absa Premiership neLamontville Golden Arrows okuyiyona abavale nayo beyishaya ngo 4-2 ngesizini edlule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umama kwelokubulala usana
2013-02-20 10:06
Durban - Owesifazane, 29, uboshelwe icala lokubulala ngemuva kwezinsolo ezithi uklinye wabulala ingane yakhe ebinezinyanga ezingu-16 ubudala.
Kuthiwa ube esefaka isidumbu sengane kuplastiki wase eyosilahla ngasemfuleni iWillowfountain, eMbali.
Okhulumela amaphoyisa uLieutenant Joey Jeevan uthe: “Kusolakala ukuthi ngeSonto umuntu obedlula ngendlela nguye ubone uplastiki osolisayo wase eyawuvula wathola isidumbu sengane, wazisa amaphoyisa.”
Abaseshi basePlessislaer babophe owesifazane waseMbali e-Unit BB ngoMsombuluko.
- Landela
IzindabaNews24 kuTwitter
- The Witness


text:
Akusekude ngomphumela wokhetho e-Angola
2012-09-03 16:36
Luanda - Izodedelwa ekupheleni kwesonto imiphumela yokhetho lwase-Angola ekubhekeke ukuthi ibuyisele esikhundleni uMengameli uJose Eduardo dos Santos, kusho iKhomishana yoKhetho.
"Sizokwazi ukuqinisekisa bese sidedela kahle imiphumela ekupheleni kwesonto, kusho umkhulumeli weNational Electoral Commission uJulia Ferreira, etshela abezindaba.
Izingqapheli zasemazweni angaphandle zithi ukhetho lube ngokukhululekile nolungenazihibe, lolu kube wukhetho lwesithathu kusukela izwe lathola uzimele geqe ngo-1975.
Izibalo zakamuva ezingakaqinisekiswa zithi iqembu elibusayo iPeople's Movement for the Liberation of Angola (MPLA), yilo elihamba phambili.
Ebantwini abangu-90% abavotile, kuthiwa u-72.2 uvotele iMPLA.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).